
Benî Sedir: 

Komara 
Îslamî ya tranê 
bêbexte 

Qubad Talabanî: 

Amerîka destê 
xwe naxe nav 
karê Kurdan 

► 7 



'Zehmetiyên 
me dîtin, bila 
Kurdên din 
nebînin' 

► 12 

Serkeftina demokrasiya Kurd 


Şam (Rûdaw) - Wezareta 
Karûbarên Civakî ya Hikûmeta 
Sûriyeyê doz li damezrênerên 
Rêxistina Niştimanî ya Mafê Mi- 
rovan vekir. Li gor doznameya 
wezaretê vê rêxistinê, bê ku des- 
tûr werbigire, dest bi kar kiriye. 
Di doznamê de navên hemû en- 
daman û du gotarên ku ji alî wan 
ve di înternetê de hatine weşan- 
din jî hene. 

Helwesta wezaretê rêxistinên 
mafê mirovan jî xist nav endî- 
şeyê. Rêxistina Niştimanî ya 
Mafê Mirovan li Sûriyeyê di roja 
22. 07. 2009 an de daxuyaniyekî 


weşand û helwesta wezaretê bi 
tundî şermezar kir û da zanîn ku 
ev doza hatiye vekirîn li dijî ma- 
deya 22 an ya Peymana Navne- 
tewî ya Mafê Mirovan e, ku 
dewleta Sûriye bixwe jî îmzeki- 
riye. Saziya mafparêz di daxuya- 
niyê de, ji desthilatdarên Sûriye- 
yê dixwaze, ku zagon û qanûnan 
li gor kirîterên mafên mirovan 
yên navnetewî buguherîne. Yek 
ji daxwazên mafnasan rêveki- 
rina li ber qanûnên nû di warê 
avakirina komeleyan û partiyên 
siyasî, azadiya ramanê, çape- 
menî û ragihandinê de ye. ► 8 


Êzdatî li Rûsyayê fermî 
lifrkiyeyê'Zerdeştî'ye 


Moskow (Dîha) - Dewleta 
Rûsyayê Êzdatî wek oleke fermî 
pejîrand. Serlêdana Êzîdiyên 
Rûsyayê ji bo qebûlkirina wek 
oleke fermî hat qebûlkirin. Bî vê 
yêkê Êzîdî jî wê ji niha û şûnde 
wekî hemû olên din karibin ji 
derfetên heyî sûdê wergirin. 

Serokê Lîjneya Lêkolîna Terî- 
qet û Olan ya Komîteya Şêwir- 
mendiyê ya Wezareta Dadê 
Aleksander Drovkin daxuyand 
ku di encama lêkolîna wan de 
derketiye, ku Êzîdîtî oleke kev- 
nera ya Mezopotamyayê ye û 
beşekî Kurdan bawermendên vê 
olê ne. Li ser vê encamê rayeda- 
rên Rûsyayê jî Êzîdîtî wekî oleke 


fermî qebûl kirine. Drovkin 
diyar kir ku piştî vê biryarê Êzî- 
diyên Rusyayê dikarin ji derfetên 
ku civakên din jê sûd digirin, 
heman sûdê bigirin. 

Drovkin got komeleya Êzîdi- 
yan ya bajarê Yaroslavyayê serî li 
wan daye û wan jî ji bo lêkolînê 
komîteyekî ku ji komeleya Êzî- 
diyan û rêberên olî pêk dihat 
wezîfedar kirine: “Di serî de li 
Rojhilata Navîn û welatên Ewrû- 
payê lêkolîn hatin kirin. Di en- 
cama lêkolînan de derketiye, ku 
bingeha vî dînî li Mezopotam- 
yayê ye, lê piştre ji ber zilma Tir- 
kan li gelek deverên cîhanê belav 
bûne.” ► 8 


Hewlêr/Köln (Rûdaw) - 

Roja 25ê Tîrmehê li Herêma 
Kurdistanê serokekî nû yê He- 
rêma Kurdistanê û parlamento- 
yeke nû hatin hilbijartin. Ji ber 
beşdarbûna zêde ya hilbijarti- 
nan dema dengdanê saetekî hat 
dirêjkirin. 

Li gor encamên pêşîn yên ne 
fermî Mesûd Barzanî bêtirî ji 
sedî 70ê dengan wergirt û dîsa 
wek Serokê Herema Kurdistanê 
hat hilbijartin. Li gor agahiyên 
Rûdawê di rikberiya parlamen- 
toyê de Lîsteya Kurdistanî 63 
kursî bidestxistin. Lîsteya Goran 
jî ku cara yekê tevlî Hilbijartinan 
bû 23 û hevkariya Islamî-Zah- 
metkêş û Sosyalîst jî 12 kursî bi- 
destxistin. Ji 11 kursiyên konte- 
janên parlamentoyê jî 5 ji bo Xi- 
rîstyaniyan, 5 ji bo Tirkmenan û 
1 jî ji bo Ermeniyan tên tarxan- 
kirin. 

Ji bo diyarkirina encamên 
fermî divê deng pêşî li Hewlêr û 
paşê jî li Bexdayê bên jimartin. Li 
gor daxuyaniyan wê roja sêşemê 
encamên fermî bên eşkerekirin. 

Li gor çavkaniyên pêbawer, 
pêşencamên hilbijartinên Se- 
rol<ê Herêma Kurdistanê û yên 
Parlamentoya Herêma Kurdis- 
tanê wiha ne: 


Hilbijartinên Serokatiya 
Herêma Kurdistanê 

Ji bo hilbijartina serokatiya 
Herêma Kurdistanê ligel Mesûd 
Barzanî, Kemal Mîrawdelî, Helo 
Birahîm Ehmed, Hisên Mihe- 
med Emîn, Ehmed Mihemed 
Resûl jî ketibûn rikberiyê. ► 8 


Tirkiye: 

Nexşerêya 
Öcalan 
tê nîqaşkirin 


Stenbol/Köln (Rûdaw) - 

Nexşerêya ku ev demek e Se- 
rokê PKKe Abdullah Öcalan li 
ser kar dike her diçe bandora 
xwe li raya giştî ya Tirkiyeyê dike 
û di medyaya Tirk de li ser vê 
mijarê nîqaşên berfireh tên 
kirin. Çav li rê ye ku Abdullah 
Öcalan nexşerêya ji bo çarese- 
riya pirsa Kurd, di 15ê Tebaxê de 
ragihîne. ► 8 


Kurdî li îranê êdî di 
zanîngehan de serbest e 


Sabîr Qadirî 

Hewlêr (Rûdaw) - Komara 
Îslamî ya îranê biryar girt di 
zanîngehan de bi zimanê 
Kurdî bê xwendin. Ev biryar 


piştî qedexe ya 63 salan ya 
xwendin û nivîsandina bi zi- 
manê Kurdî hat girtin. Kurdên 
endamên parlamentoya îranê 
jî daxwaz dikin, ku zimanê 


Kurdî di qonaxa seretayî jî li 
herêmên Kurdistanê de bê 
xwendin. 

Li îranê tenê di 11 mehên te- 
menê Komara Kurdistanê li 
Mahabadê, di salên 1945- 
1946’an de, Kurdî di xwendin- 
gehan de hatiye bikaranîn, lê 
piştî rûxana Komara Kurdis- 
tanê, zimanê Kurdî di xwende- 
gehan de hate qedexekirin. 
Herçiqas li gorî xala 15 e ya 
Destûra Komara Îslamî ya 
îranê xwendin bi zimanê zik- 
makî ji bo netewên îranê ser- 
beste ji, lê dewleta îranê des- 
tûrê bicîh nayne. 

Li îranê bi hidikayî 8 netew 
dijîn, lê zimanê fermî Farisî ye. 
Piştî şerê Yekem yê Cîhanî, 
di sala 1921’an de Şah Riza 
Xanê Mîrpence, li jêr navê 'yek 
dirûşm û yek ziman û yek 
netew,’ biryar da ku ji bilî zi- 
manê Farisî zimanên din 
neyên xwendin. 

► 8 

Nêçîrvana tabûyan anxf 


Mehmet Sebatli 

Bixwe biçûk e, lê kareki mezin 
dike. Tiraja wê nagihe 50 heza- 
ran, lê ji hemû rojnameyan bêh- 
tir li ser siyaseta Tirkiyeyê bi 
bandor e. Rola ku di salên 1930- 
50an de rojnameya Tanê û her- 
wiha di salên 1992-1995an de 
rojnameyên Kurdan yên wek 
Özgur Gundem û Özgur Ulke 
listiye niha li Tirkiye ew dilize. 

Ji sazkirina wê ya 15ê Serma- 
wezê 2007an heta iro rojeva si- 
yaseta Tirkiye dihejine. Dilê 
rojevê di rûpelên wê de diavêje. 
Ne wek rojnameyekê normal ya 
Bab-i Ali ye. Her nûçeyeke wê di 
raya gişti ya Tirk de dengvedide. 

Rojnameyên ku zêdeyi 600 
hezarî tên firotan li dû wê dime- 
şin. Pêşî ew dinivîsîne, paşê yên 
din! 

Dengekî nû 

di çapemeniyê de 

Piştî her nûçeyekî kevirekî ji 
dîwarê rejîmê hildiweşîne. Tu 
rojnameyekî Tirk weke wê çav- 
dêrî li Kurdistanê nekir. Weke 
wê heta îro qet rojnameyekî bi 
rastgoyiya xwe Serfermandariya 
Tirk ewçend neçar nekiriye û 
desthilatdariya leşkeran ku ti 
kesî nikaribû bike mijara gotinê, 
şerpeze nekiriye. 

Hinek dibêjin bi îcazeta hikû- 


meta AKP’ê weşanên xwe dido- 
mîne. 

Hinek dibêjin ku ew demo- 
kratên liberal’ in. 

Hinek dibêjin bi armanca 
qelskirina artêşê weşanê dike û 
dijminên Tirkiye wê diparêzin. 

Hinek dibêjin Cemaata Gulen 
wê finanse dike. U hinek jî dibê- 
jin ew projeyeke Soros e. 

Gelo saziyeke ku were fînan- 
sekirin bang li xwendevanên 
xwe dike, da ku lê xwedî derk- 
evin? 

Kî çi dibêje bila bêje, ya girîng 
ew e ku wê di dîroka çapeme- 
niya Tirkiyê de şêwazeke nû afî- 
rand. 

Ermenî, Kurd, çep, 

dindar... 

Di nav kadroya nivîskarên wê 
de ji çepgirên sosyalîst Murat 
Belge, Nabi Yagci û Rasîm O. 
Kutahyah; ji Ermeniyan Etyen 
Mahçupyan, Markar Esayan û 
Sevan Nişanyan; ji Kurdan 
Orhan Miroglu; ji rojnameva- 
nên alternatîf yên navdar Yase- 
min Çongar û Alper Görmuş û 
du jinên nivîskar yên Îslamî bi 
navên Cihan Aktaş û Elif Çakir 
hene... 

Rêvebirê giştî û sernûser 
Ahmet Altan nivîskarê roma- 
nên bestseller û kurê şex-ul mu- 


harîrê' çapemeniya Tirk Çetin 
Altan e. Em behsa rojnameya 
Tarafê dikin. 

Tabuyan şikand 

Taraf berî her tiştî rojname ye. 
Rojnameyeke bargîran e. Tu 
caran artêşa Tirk ewçend neçar 
nemabû. îro li Tirkiyeyê êdî 
Kurd, Ermenî û demokrat natir- 
sin; dora tirsê ya kujer û nijad- 
perst ye. 

Bi nûçeyên vê rojnameyê ta- 
buyên 85 salan yên çapemeniya 
Tirk şikastin. 

Mafê gelê Kurd ên demokra- 
tîk diparêze û şervanên kurd 
wek terorist nanirxîne. 

Taraf nebuya Ergenekon der- 
nediket hole. Rûyê çeteya Erge- 
nekonê diyar nebuya, hestiyên 
Kurdan ji bin erdê dernediketin. 

Tarafê, reng û cihê xwe diyar 
kiriye. Ji xwe re hevalbend û dij- 
min af îrandine. 

Artêş, dadgeha bilind, CHP, 
alîgir û hevalbendên nijadperes- 
tên Ergenekonê ji weşanên Ta- 
rafê pir acis in. 

Gelo me tiştekî jibîrnekir? 

Taraf ne aktorê pevajoyê ye, lê 
berhema wê ye. 

Têkoşîna Kurdan, globalîbûn, 
pêşketinên Rojhilata Navîn, Tir- 
kiyeyê anîn vê astê ku Taraf’ekî 
biafirîne! 



Amerîka ciwanên Kurd fêrî dans û 
muzîka xwe dike 


îsa Ebdilqehar 
Hewlêr (Rûdaw) - Li Hew- 
lêrê şeş rahênerên Amerîkî 300 
xort û zarokên Kurd fêrî muzîk 
û dansa xwe dikin. Ciwanên 
navborî wê beşdarî festîvala 
American Voice bibin. Grûba 
American Voice bi rêya konsul- 
xaneya DYA li Bexdayê û bi alî- 
kariya Wezareta Rewşenbîrî ya 
Kurdistanê hersal festîvala 
muzîk û semayê li bajarên Kur- 


distanê saz dike. Grûba navborî 
di herdû salên borî de nêzîkî 700 
xort û zarokên Kurdistanê fêrî 
muzîk û dansê kirin û ev çend 
roje li Salona Pêşewa ya Weza- 
reta Rewşenbîrî li Hewlêrê xort 
û zarokan fêr dike, da ku piştî 
deh rojan di çarçova çalakiyên 
festîvala American Voice de 
derkevin ser dikê. Beşekî ji xortê 
beşdarên festîvala navborî, di fa- 
kûlte û enstîtûyên hunerî de dix- 


wînin. Li gor wan ew feydeyekî 
mezin ji festîvalê dibînin. Orga- 
nîzatora festîvala American 
Voice Naz Felekedîn pir hez dike 
ku zarok û xortên Kurd fêrî dans 
û muzîka Amerîkî bibin û wiha 
dibêjê: “Em pir diwestin, lê divê 
zarok û xortên Kurd hînî dans û 
muzîka rojavayî bi giştî û bi tay- 
betî ya Amerîkî bibin, ji ber ku 
Amerîka welatekî pêşkeftî ye û 
dosta gelê Kurd e.” 




y.CtLLj 


'Kujerê Natalia, Serokê Çeçenîstanê 
Kadirov e' 


Stenbol (Rûdaw) - Dezgeha 
Mafê Mirovan ya Rûsyayê Me- 
morialê, kuştina Natalia Estemi- 
rovayê xist stûyê Ramazan 
Kadîrov ê Serokomarê Çeçenîs- 
tanê. Ew wek hevkarê Kremlînê 
tê naskirin. Nunerê Memorialê 
Oleg Orlov, ji çapemeniyê re 
otibû: “Gumana me nîne ku 
kujer Ramazan Kadirov e.” 

Parazvana mafên mirovan ya 
Rûs, Natalia Estemirova di 15ê 
Tîrmeha 2009an li paytexta Çe- 
çenîstan Grozniyê, li nêzîkî mala 
xwe ji alî çar kesan ve hatiye re- 
vandin û heman rojê li qadeke 
nêzî paytexta înguşetya Naz- 
ranê, bi guleyan hatiye kuştin. 

Li aliyê din Komeleya Mafên 
Mirovan (ÎHD) ya Tirkiyeyê, li 
ser kuştina parazvana mafên mi- 
rovan ya Rûs Natalia Estemirova 
daxuyanîyekî belav kir û xwest 
kiryarên vê cînayetê bên girtin û 


Mendoza diçe Amedê 

Lîstikvanê Peruyê yê golker di reya Yaneya Amedê (Diyarbakirspor) de 
ye. Beriya du hefteya ku lîg destpêbike Yaneya Amedê li bajarê Kocaeli bi 
antrenorê xwe yê nû Aziz Dogan re amadekiriyê xwe dike. Ji bo têkoşîna 
di superlîgê de bi gelek lîstikvanen re têkili daniye û dixwaze ji wan cend 
kesan transfer bike. Navê yekem: Andres Augusto Mendoza 

Di sezona borî de Mendoza di 27 yariyan de 13 gol avêtiye. Mandeza herwiha di salên 1996- 
1999’an de li Sporting Cristal, 2000-2004’an de li Club Brugge, 2004-2007’an de li Metalurh Donetsk, 
2008’an de li Steaua Bukreş û di sala 2009’an de li Monarcas Morelia lîstiye. Mendoza, li Peruyê di 
37 yariyan de 31, li Belçikayê di 129 yariyan de 54, li Ukraynayê di 49 yariyan de 22, li Romanyayê 
di 14 yariyan de 2 gol avêtiye. 


darezandin. Sekretera Giştî ya 
ÎHD’ê Sevim Salihoglu di daxu- 
yaniyê de diyar kir ku Natalia ji 
zext û gefan netirsiya û dev ji 
karê xwe berneda: “Natalia Este- 
mirova, aktîvîsta mafên mirovan 
bû û ligel zehmetiyên gîran li dijî 
binpêkirinên mafên mirovan 
yên li Çeçenîstanê têdikoşiya. 
Kuştina wê, binpêkirineke eş- 
kere ya danezana parastina pa- 


razvanên mafên mirovan^l 
Wek tê zanîn berê jî du rojna- 
mevanên bi navê Anna Polit- 
kovskaya û Anastassia Baburova 
û mafnas Stanislav Markelovê 
ku li dijî kiryarên leşkerên Rûs 
yên li Çeçenîstanê derdiketin 
hatibûn kuştin. Bi taybetî kuş- 
tina Anna Politkovskayayê, li dijî 
Rûsyayê bûbê sedemê sedemê 
bertekên tund. 


Dewlemendên Hollwood diyar bûn 


Köln - Kovara bi nav û 
deng Forbes zengînên Holl- 
woodê hilbijart. Li gorî vê 
yekê afirînerê fîlmê bi navê 
“Şerê Stêrkan / Star Wars“ Ge- 
orge Lucas di salê de 170 mîl- 
yon dolar pere qezenc dike. 

Li gor lîsteya ku di malpera 
Forbesê de cih digire ji lîsteya 
15 kesan Steven Spielberg bi 
150 milyon dolarî bû duyem, 
fîlmçêkerê “Korsanên Qara- 
yîbê“ Jerry Bruckheimer bi 
100 milyon dolarî ve bû 



sêyem. Li gor nûçeya Forbesê, 
ev lîste ne ya kalîteyê ye, lê a 
pereqezenckirinê ye. Li gorî 
vê, pereyê herî mezin ne lîstik- 
van, lê çêkerê fîlman qezenc 
dikin. 

Di nava lîsteyê de komed- 
yen Jerry Seinfeld, bername- 
çêkerê tendirustiyê Dr. Phil 
McGraw, derhêner Tyler 
Perry, xelatgirê Emmyê Dick 
Wolf, stranbêjê navdar ê rockê 
Bruce Springsteen û Harrison 
Ford jî cih digirin. 

Barzanî bo serokatiyê, Lîsteya Kurdistanî bo hikûmetê 
hat hilbijartin 


Hewlêr / Silêmanî / Dihok 
(Rûdaw) - Gelê Kurd cara 
sêyem ji bo hilbijartina Seroka- 
tiya Herêma Kurdistanê û Parla- 
mentoya Kurdistanê roja 25‘ê 
Tirmehê çû ser sindoqan û deng 
da. Hilbijartin roja şemiyê di kat- 
jimêr 08:00’an de destpêkir û di 
saet 19:00’an de bi dawî bû. 2,5 
milyon kes tevlî hilbijartinê bûn. 
Li gor daxuyaniya Komisyona 
Bilind ya Hilbijartinan, hemû pê- 
vajoya dengdanê di nav aştiyê de 


derbasbû û ti teşqele derneket. 

Serokwezîrê Iraqê Malikî, ra- 
yedarên YE'yê û Japonyayê gelê 
Kurd pîroz kirin. 

Encamên fermî yên hilbijarti- 
nan wê di nava sê rojan de bê di- 
yarkirin. Di hilbijartinên Kurdis- 
tanê ku ev cara sêyem tên lidar- 
xistin de, 24 lîste berendamên 
xwe nîşan dan. Rikberiya nav- 
bera lîsteya Kurdistanî û Lîsteya 
Goran ya di bin serokatiya No- 
şîrwan Mistefa de mora xwe li 



Barzanî: Encam çibe em ji niha ve pesend dikin 

Serokê Herêma Kurdistanê Mesûd Barzanî digel kurê xwe Mesrûr 
li navçeya Pîrmamê dengê xwe da. Barzanî piştî dengdanê, pirsên 
rojnamevanan bersivand û got encam çi dibe bila bibe, ewê pesend 
bikin û kesê ku biserkeve jî pîroz bikin. Barzanî axaftina xwe wiha 
domand: “îro wê mîllet biryara xwe bide. Ez ji hemû welatiyan dax- 
waz dikim beşdarî prosesa hilbijartinê bibin û li gor rênumayên ko- 
mîsyona bilind tevbigerin.” 



Nêçîrvan Barzanî: "Hilbijartinan wê çareserki- 
rina arîşeyan hêsantir bike." 


Serokê Hikûmeta Herêma Kurdistanê Nêçîrvan Barzanî li bajarê 
Hewlêrê digel hevjîna xwe, dengê xwe bikaranî. Barzanî piştî ku 
dengê xwe da, pirsên rojnamevanan bersivand û got: “pirsgirêkên 
navbera Hewlêr û Bexdayê wê li gor destûrê bên çareserkirin. Pêka- 
nîna hilbijartinan jî wê çareserkirina arîşeyan hêsantir bike.” 


Muftî: Astê hişyariya 
welatiyan bilind bûye 

Serokê Parlementoya Kurdis- 
tanê Ednan Miftî, li Hewlêrê, li 
Qutabxaneya Barzaniyê Nemir 
dengê xwe da û ji çapameniyê re 
wiha axifî: “Di hilbijartinan de 
tiştê herî girîng mafê dengdanê 
û welatîbûnê ye. Di vê hilbijar- 
tinê de, me wiha hest kir ku astê 
hişyariya welatiyan bilind bûye. 
Gelê me li ser sindoqên deng- 
danê ye û dixwaze pêşeroja xwe 
diyar bike. Em ji bo xurtkirina 
demokrasiyê hîn bêhtir dixebi- 
tin û ev hilbijartin li Kurdistanê 
nîşana hebûna demokrasiyê ye.” 



hilbijartina xistin. 

Tê texmînkirin ku lîsteya 
PDK’ê û YNK’ê ya bi navê Lîs- 
teya Kurdistanî bi xurtî ji hilbi- 
jartinan derkeve. 

Ji sedî 78.5 tevlîbûn 
Çavdêrên hilbijartinê rêjeya 
beşdarbûna hilbijartinê wek ji 
sedî 78,5 diyarkirin. Sedemê ev 
beşdarbûna bilind hebûna Lîs- 
teya Goran hat nîşandan. Her- 
wiha tevlîbûna 24 lîsteyan 
hêviya demokrasi û guhertinê li 


herêma Kurdistanê xurtir kiriye. 

Li aliyê din heta niha di der- 
barê hîle û sextekariyan de an- 
gaştên cîddî nehatibe rojêvê. 
Alîgirên lîsteya Goran di der- 
barê dengdanên Dihokê bahsa 
kirina hîleyan anîbûn rojevê, lê 
Berdevkê Çavdêrên Netewên 
Yekgirtî Hakem Şehvan ev îddîa 
redkir. Hilbijartinên Kurdistanê 
ji aliyê 3 hezar çavdêr ve hat şo- 
pandin û ji sedî zêdetir ji van 
çavdêran biyanî bûn. 


Pîrozbahî 

Li aliyê din, Nûnerê Hikûmeta 
Brezîlya Bernard Lodee, di der- 
barê hêminiya hilbijartinê de got 
hilbijartinên Kurdistanê di asta 
Ewrûpa de ye: “Hilbijartin şefaf û 
serkeftî ye. Heger em hilbijarti- 
nên li Kurdistanê beramberî hil- 
bijartinên Ewrûpa û Brezîlya 
bikin, em dikarin bi asanî bibêjin 
ku di astê wan de ye.” 

Nûnerê Yekîtiya Ewrûpayê yê 
Iraqê Elka Osyaro roja yekşemê 


serdana berpirsê pêwendiyên 
derve yê Hikûmeta Herêma 
Kurdistanê Felah Mistefa kir û 
got wan li herêmê tevî 17 tîman 
çavdêriya hilbijartinan kiriye. 
Osyaro xuyakir ku, hilbijartin 
serkeftî bûne. Ji aliyekê din, di 
heman rojî de balyozê Japon- 
yayê yê li Iraqê Şocî Ogawa di 
hevdîtinekê ligel Felah Mistefa 
de, serkeftina hilbijartinan li 
xelkê Kurdistanê û hikûmeta he- 
rêmê pîroz kir. 


Li herêma Kurdistanê 3 hilbijartin 

Piştî serhildana sala 1991’an ku beşeke Herêma Kurdistanê ji 
destê rejîma Baasê rizgar bû, yekem hilbijartinên demokratîk di 
19’ê Gulanê sala 1992’an de bi çavdêriya nûnerên çendîn saziyên 
biyanî yên mafê mirovan, demokratîk û parlamenterên welatên 
Ewrûpa û rojnamevanan pêkhat û yekem Parlamentoya Kur- 
distanê dest bi karê xwe kir. 

Piştî ku rejîma Baasê hat ruxandin, di 30’ê Çileyê sala 2005’an 
de hilbijartinên duyem yên Herêma Kurdistanê hatin lidarxis- 
tin. Tenê 3 lîste beşdarê hilbijartinê bûn: Lîsteya Nîştîmanî ya 
Demokratîk ya Kurdistanê (YNI< û PDI<) 104 kursî bi dest xist, 
Lîsteya Komeleya Îslamî 6 kursî bi dest xist û lîsteya hevbeş ya 
Partiya Zehmetkêşanê Kurdistanê û kesên serbixwe kursiyekî 
bi dest xistin. Di encam de parlamentoya Kurdistanê bi Seroka- 
tiya Ednan Mûft î û Cîgiriya Kemal Kerkûkî dest bi karê xwe kir 
û di bin serokatiya Nêçîrvan Barzanî de hikûmeta koalîsyonê 
hat ser kar. 

Di parlamentoya Kurdistanê de ji bo kêmnetewên Aşûrî, Er- 
menî û Tirkmen jî 11 kontenjan hatiye dabînkirin. 




Talabanî: îro cejna Kurde 


Sekreterê giştî yê YNK’ê û Serokkomarê Iraqê Celal Talebanî li Di- 
bistana Rewşen Bedirxan li Silêmaniyê dengê xwe da. Talabanî di 
dema dengdanê de pîrozbahiya xwe aresteyê xelkê Kurdistanê kir û 
got: “îro cejna gelê Kurd e û hêvîdar im hemû rûniştvanên herêma 
Kurdistanê beşdarî hilbijartinan bibin, ev hilbijartina sêyem û azad 
e ku xelkê Kurdistanê beşdar dibe.” 


Noşîrwan Mistefa: 
Rojeke dîrokî ye 

Serokê Lîsta Goran Noşîrwan 
Mistefa li Silêmaniyê dengê xwe 
da û roja hilbijartinê wek “rojeke 
dîrokî” binavkir. Mistefa diyar 
kir ku hilbijartin gaveke dîrokî 
ye ber bi guhertinê ve. 

Goran, aktorê nû ya 

siyaseta Kurdistanê! 

Di dema dengdana ser sindo- 
qan, li l<olanên Silêmaniyê bi pî- 
ranî ciwan civiyabûn û bi 
yekdengî dirûşmeyên wek, 
“Goran! Goran!” bang dikirin. 
Lîsteya Goran ne parti ye, ew 
xwe wek ‘hêz’ an jî ‘tevger’ bi- 
navdikin. Lîsteya Goran li He- 
rêma Kurdistanê xwe wek navê 
opozîsyonê û hêviya guhertinê 
da xuyakirin. Ji aliyê din ve tê 
texminkirin ku, li herêma Kur- 
distanê dengeyeke nû peyda 
bibe û hêza herdû partiyên se- 
reke PDK û YNK’ê hinekî kêmtir 
bibe. Li gor çavderan Lîsteya 
Goran wê di qada siyasetê de ro- 
leke girîng bilîze. 



Tevlîbûna hilbijartinan ji sedî 78,5 

Serokê Komîsyona Bilind ya Hilbijartinan li Iraqê Ferec E1 
Heyderî piştî dengdanê civîneke çapemeniyê lidarxist û got beş- 
dariya hilbijartinan baş bûye û rêjeya beşdariyê ji sedî 78.5 bûye. 
Li gor ku E1 Heyderî got, di nava 3 rojan de ewê bikaribin enca- 
mên hilbijartinan bi awayeke fermî eşkere bikin. Li gor daneyên 
komîsyonê rêjeya beşdarbûnê, li Hewlêr ji sedî 79, Silêmanî 74,5 
û Duhok 85,9 e. 

Rûdaw 


AKP: 


Ji bo çareseriya pirsgireka Kurd modela Cezayîrê! 


Hêmin Xoşnav 

Rûdaw (Hewlêr) - Parla- 
menterê bajarê Amedê îhsan 
Arslan yê Partiya Dad û Pêşve- 
çûnê (AKP), ji bo çaraserkirina 
pirsgirêka Kurd, pêşniyaza “mo- 
dela Cezayîrê” dike. Lê belê 
gelek siyasetmedar di navbera 
pirsgirêka Kurd û ya Cezayirê de 
hevbeşî nabînin. îhsan Arslan 
ku di nava 75 endamên parle- 
menterên Kurd ên AKPê de ji 
hemûyan zêdetir li ser pirsgirêka 
Kurd disekine, hinek kes wî bi 
“mêjiyê Kurd yê Erdogan” binav 
dikin. 

Piştî serkeftina Eniya Islamî li 
Cezayîrê di hilbijartina 1992an 
de aloziyên siyasî destpêkirin û 
şerê navxweyî destpêkir. Ev yek 
bû sedemê kuştina 150 hezar 
Cezayîriyan. Piştre arteşa Ceza- 
yîrê bi piştgiriya Fransayê derbe- 
yeke leşkerî li ser îslamiyan 
pêkanî û pîraniya rêberên Îslamî 
girtin. Kesên wek Ebas Medenî 
û Elî Belhac ku du pêşengên 
Eniya Îslamî bûn, bi 12 salan 
hatin cezakirin. Evyek bû sedem 
ku hin komên Îslamî çek hilbi- 
girin û şerê navxwe destpêbike. 

Di sala 2000’an de aliyên şer- 
ker ên Cezayîrê li ser maseya go- 
tûbêjê civiyan. Çendîn çareserî 
nirxandin û piştre li ser enca- 
mên referandûmeke bi navê 
“aşitî û lihevhatina civakî” lihev- 
kirin, ku ji sedî 97’ê welatiyên 
Cezayîrê dengên erênî di refe- 





? * 

randûmê de bikaranîn. Bi vî 
awayî ji bo çekdarên Îslamî lêbo- 
rîna giştî derket. Ebdulezîz Bu- 
tefliqe bang li çekdarên Îslamî 
kir ku dev ji çek berdin û got: 
‘Werin em rabirduyê jibîr bikin’ 

Şerê navxweyî yê Cezayîrê 
xwediyê naverokekî olî bû û di 
navbera Eniya Îslamî a Cezayîrê 
û Arteşa Cezayîrê de pêkhatibû. 
Pirsa Kurd, pirsgirêka netewek e 
ku înkara nasname û hebûna 
axa wê tê kirin. 

Mebûsê bajarê Mûşê Sirri 
Sakik, li Parlemana Turkiyê li ser 
lîsteya DTP’ê ji Rûdawê re ragi- 
hand, diyarkirina xarîteya rê- 
yekê, ji bo çareserkirina pirsa 
Kurd ji aliyê Enqerê ve pêşketi- 
neke erênî ye “lê hewce ye ew 
nexşeya rê ya ku Öcalan li 15’ê 
Tebaxê pêşniyar dike, bê berça- 
viçgirtin, pêwîst e partiyên si- 
yasî, sazî û dezgeh li ser mijarê 


bisekinin û Qanûna Bingehîn bê 
guhertin.” 

Berdevkê Partiya Komariya 
Gel (CHP) Mistefa Özturk, di 
daxuyaniyekê de ji bo Rojna- 
meya Akşam a Turkî pêşniyazên 
Arslan rexne dike û wiha dibêje, 
“Pirsgirêk Kurd bi qise û gotinan 
çareser nabe. Bila pêşniyazên di- 
yarîkirî bikin. Doza Kurd pirsgi- 
rêkeke giring a Tirkiyê ye. Nabe 
em li benda helwest û daxuyani- 
yên rêberên rêxistineke terorîst 
bibin.” Özturk wiha didome: Bila 
astengên hember zimanê kurdî 
nemînin, bila kanala taybet a 
kurdî vebin, bila zanîngeh û 
kolej bi zimanê kurdî bên veki- 
rin. 

Gotinên “derfeta dîrokî” ji bo 
çareseriya Pirsa Kurd cara 
yekem ji aliyê Serokkomarê Tir- 
kiyê Abdullah Gul, di dema ser- 
dana wî ya Sûriyeyê de hat 


bikaranîn. Parlemanterê AKP’ê 
îhsan Arslan di hevpeyvînekê 
de bi îsmail Kuçukkaya, sernû- 
serê Rojnameya Akşamê got ku 
soz û wadeya çareserkirina pirs- 
girêa Kurd nêzîk bûye. Weke ew 
dibêje hikûmeta Erdogan wê 
destpêkê di derbarê xarîteya rê 
ya Öcalan bikole: ‘’Lêborîna giştî 
ji bo gerîllayên Partiya Karkerên 
Kurdistanê bê dayîn, alîkariya 
kes û karên gerîllayên kuştî bê 
kirin, hevkariya wan malbatan 
bê dayîn ku ji gundên xwe aware 
û derbider bûne, bingeha de- 
mokrasî û wekheviyê di Tirkiyê 
de berfirehtir dibe.” 

Parlamenterê Stenbolê yê 
DTP’ê Akin Birdal di axaftina 
xwe ya ji bo Rûdawê de balki- 
şand ku hin kes û sazî guh nadin 
pêşniyaz û nexşe ya rê ya Öcalan 
û wan wek “kilîla sereke ya çare- 
seriyê” nirxand. Birdal di berde- 
wama axaft ina xwe de wiha got: 
“Projeya Öcalan dibe destpêkekî 
ji bo bêdengkirina çekan. Eger 
çek bêdeng bibin, wê demê alî 
dikarin projeyan amade bikin û 
gotûbêjê li ser bikin.” 

Haşim Haşimi, siyasetvan û 
Parlamenterê berê yê Partiya 
Nîştimaniya Dayik (ANAP), ji 
Rûdawê re wiha ragihand: “Mo- 
dela herî baş modela Tirkiyê ye. 
Ev model jî divê îtirafê bi Kur- 
dên Turkiyeyê bike û tu ferq di 
navbera Amed û Enqerê de ne- 
mîne.” 


'Erdogan derewan dike' 

Kurdî hîn jî qedexe ye! 



Amed (Dîha) - Li aliyekî Se- 
rokwezîrê Tirkiyê Recep Tayyip 
Erdogan li her derê belav dike ku 
tu astengî lî pêşiya zimanê Kurdî 
tune, li aliyê din jî destûr nayel 
dayîn ku pirtûkên kurdî derbasî 
girtîgehan bibin. Pirtûka ‘Şivanê 
Kurmanca’ li Girtîgeha Tîpa D 
ya Amedê paşve hat vegerandin. 
Ji bo protestokirina vê helwesta 
Girtîgeha Tîpa D ya Amedê, 
Şaxa ÎHD’ê ya Amedê li ber Gir- 
tîgeha Tîpa E ya Amedê daxuya- 
niyekî da çapemeniyê. 

Di daxuyaniya çapemeniyê de 
ligel cîgira şaredarê Stockholmê 
Ann Margoreth Livh, Serokê 
Rêxistina DTP’ê ya Amedê Firat 
Anli, Serokê Komeleya Nivîska- 
rên Kurd îrfan Babaoglu, nûne- 
rên saziyên civakî û helbestvan 
û nivîskarên Kurd Hicri îzgören, 
Arjen Arî, Lal Laleş, Ömer Dil- 
soz û gelek kes jî beşdarî daxu- 
yaniyê bûn. Di daxuyaniyê de 
Serokê Şaxa ÎHD’ê ya Amedê 
Muharrem Erbey bi bîr xist, ku 
zordariyên li girtîgehan didomin 
û wiha domand: “Pirtûka Erebê 
Şemo ya bi navê ‘Şivanê Kur- 
manca' hatiye asteng kirin. Di 
24’ê Pûşpera 2009’an de kurê 
Salih Özbek ê ku li Girtîgeha 
Tîpa D ya Amedê girtiye, îzzet 


Özbek ji bavê xwe re pirtûk şan- 
diye. Lê bi îddîaya ku ev pirtûka 
ku beriya sed salî hatiye çapkirin 
qedexe ye, destûr nedan ku pir- 
tûk bikevê hundirê girtîgehê.” 

Erbey gotina Erdogan ya wekî, 
“li girtîgehan kurdî serbest e” jî 
bibîrxist û diyar kir, ku Erdogan 
rast nabêjê. Erbey wiha domand: 
“Erdogan duh îddîa dikir ku 
kurdî li girtîgehan serbest e. Lê ji 
bilî axaftina Kurdî, ketina weşa- 
nên kurdî ya girtîgehan jî qedexe 
ye. Rastiya em dijîn û gotinên 
Erdogan ji hev dûr in. Qedexe- 
kirina zimanekî şermekî miro- 
vahiyê ye. Li Tirkiyeke ku 
pirtûkên kurdî tên qedexekirin, 
çareserkirina pirsgirêka Kurd ne 
mimkun e. Heta kurdî nebê zi- 
manê perwerdeyê, pirsgirêka 
Kurd çareser nabe.” 

Cîgira şaredarê Stockholmê 
Ann Margoreth Livh jî, ku di da- 
xuyaniya çapemeniyê de amade 
bû, destnişan kir ku Tirkiyê Krî- 
terên Kopenhagenê qebulkiriye 
û ligel vê yekê jî pîrtûk û roma- 
nên kurdî qedexe dike û nahêle 
bikevin girtîgehan. Livh got ku 
qedexeya kurdî diyar kir ku ev 
tevgera Tirkiyeyê tê wateya bin- 
pêkirina Krîterên Kopenhagê 


Li Kurdistanê şîn hebû 


Amed (Rûdaw) - Cenazeyên 
gerîllayên HPG’ê yê li navçeya 
Hassaya Hatayê jiyana xwe ji 
dest dabûn, hefteya borî hatin 
definkirin. 3 gerîllayên HPG’ê 
Cîhan Demîr, Yusuf Aydin û 
Fatîh Toktaş di encama pevçûna 
di 17’ê tîrmehê de jiyana xwe ji 
dest dabûn. Ji bo Cîhan Demîr li 
Goristana Yenîköya Amedê me- 
rasîma cenaze hat lidarxistin. 
Cenaze li goristanê bi dirûşma 
“şehîd namirin” hate pêşwazîki- 
rin. Di meşê de bênavber diruş- 
meyên “Ey şehîd riya te riya me 
ye’,’ “tolhildan“, “rêhevalê Cîhan 
bê mirin e” hatin berzkirin. Di 
merasîmê de sirûdên bi kurdî 
hatin xwendin. Li mizgefta go- 
ristanê de vecîbeyên olî hate bi- 
cihanîn. Hate zanîn ku di 
canezeyê Demîr de şopên îşken- 
ceyê hene. 

Cenazeyê Yusuf Aydin jî li 
navçeya Bismila Amedê hate 
definkirin. Cenaze dema ku hate 
Bismilê ji aliyê girseyeke qereba- 



Hilbijartin 


Di sedsala me de karekî herî zeh- 
met, li hemberê mirov ‘hilbijartin’ e! 

Mabesta min, ne ‘piştevaniyeke si- 
yasî’ ne jî ‘dengdan’ e... 

Ez li vir bahsa hilbijartinên berfireh 
ên jiyanê dikim. 

Mesela hilbijartina însan ji bo kar... 

Gelek caran, destnişankirina rêve- 
birê saziyekî, destbilindkirina ji bo partî an serokekî, zehmetir 
e... Şîrket û saziyên herî serkeftî yên dinya yê, di warê parveki- 
rina postan de, xwedî qaîde û qanûn in.. 

Di dinyaya modern de, rêvebirên baş divê wek nêçirvanên 
mirovan bin. Eger ku, ji bo kar hewcedariya wan bi kesekî zane 
hebe, ew çawa dibe bila bibe wî dibînin û dikin xizmeta karê 
xwe. Ji ber ku di welatên pêşketi de, dema karekî an jî postekî 
tê destnişankirin, pê re taybetmendiyên karmendan jî têne di- 
yarkirin. 

Ji bo dezgehekî beriya avahî û apartman bê girtin, li ser faktora 
insan nîqaş tê kirin. Tenê li welatên paşketî, dezgeh û saziyan, 
angorî mirovan kar tên dîtin. 

Dema em berê xwe didin sazî û dezgehên Kurdan, mirov di- 
bîne, kêm kes sedema ferheng û pisporiya xwe hatine ser karên 
xwe. Kesên ku kursiyên girîng dagirkirine, pîraniya wan ne an- 
gorî zanebûna xwe hatine hilbijartin. Krîterên eşaîrî, siyasî û 
berjewendiyên şexsî destnişankirina posten de roleke girîng di- 
lîze. Ev yek li hemberî serkeftinê dibe astengiyek mezin. Berje- 
wendiw netewî, yên gişti bi vi awayi binpêdibin. 

Ji bo standardîzekirina jiyana rewşenbîrî, siyasî, aborî û civakî, 
em Kurd divê dest ji vê rewşê berdin. Divê em êdî angorî kesan 
kar peyda nekin. 

Hewcedariyên xwe baş analiz bikin û piştre bikevin nav lêge- 
rîna însanan. Herwiha divê em derfetên xwe yên aborî herî zêde 
ji bo perwerdeya însanan bikarbînin... 

Ne ji bo destxistina teknolojiya her dawî ya dinyayê... 

Divê em jibîrnekin di destê me de teknîka herî baş jî hebe, 
siwar dîsa însan in. Siwarekî xirab nikare hespekî kihêl bajo... 

aktasmem@hotmaiLcom 


lix ve hate pêşwazîkirin. Cena- 
zeyê gerîlayê HPG’ê Fatîh Toktaş 
jî piştî ku li Saziya Tiba Edlî ya 
Edeneyê hate wergirtin birin 
gundê Girdikaya bi ser Baykana 
Sêrtê. Bi sedan kes beşdarî me- 
rasîma cenaze bûn. Piştî ku li 
mizgefta gund vecîbeyên olî 
hatin bicihanîn girse ber bi Go- 
ristana Şex Alî meşiya. Piştî 
axaftinên Şaredarê Sêrtê Selîm 
Sadak, Sarokê DTP’a Sêrtê Sidik 
Taş û malbata Toktaş, ceneza 
hate definkirin. Malbata Toktaş 
li gund sersaxiyê qebûl dike. 

2 DTP’yî hatin kuştin 

Hefta borî jî li Beytuşebaba 
navçeya Şirnexê endamên 
DTP’ê Necman Ölmez û Ferhat 
Erdîş hatin kuştin. Li gor agahi- 
yan herdû DTP’yî ji hêla komek 
leşker û cerdevanan ku bi navê 
“Hançer Tîmî” tê naskirin hatine 
qetilkirin. Agahiyên derbarê qe- 
tilkirina endamên DTP’ê Nec- 
man Ölmez û Ferhat Erdîş ku 



roja şemiyê diçûn Gundê Hem- 
kanê hatine qetilkirin de zelal 
dibin. Xizmên Ölmez û Erdîş di- 
yarkirin ku her duyan bi hev re 
bazirganiya sewalan kirine û 
wiha gotin: “Berî bên kuştin di- 
yarkirin ku kesek li wan geriya 
ye û diyar kiriye di destê wî 
sewal hene dixwaze bifiroşe 
wan. Kesê ku telefon vekirî ji 
wan re gotiya ku bên devera 
Melêsê ya nêzîk Gundê Hem- 
kanê. Ölmez û Erdîş li Toyotaya 
bi plaqeya 65 AF 133‘an siwar 


bûne û ji Gundê Şêvrezan ên lê 
dijîn, ji bo biçin devera Melêsê 
ya gundên Hemkan û Gunyu- 
zuyê derketin rê.” Roja yekşemê 
derket holê ku Ölmez û Erdîş 
seat di derdora 14.30’an de kuş- 
tine. Ölmez û Erdîş bi guleyek li 
singê wan hatiye xistin hatine 
qetilkirin û piştre jî serê wan bi 
kevîran hatiye perçiqandin. 

Serokê DTP’ê Ahmet Turk, 
piştî kuştina herdû DTP’yiyan 
got ku gûman heye ku ‘dewleta 
kûr’ ev yek kiribe. 


Wezîrê Derve yê Tirkiyê: 

Bi Kurdên Iraqê re pirsgirêkên me tuneye 


Enqere (Rûdaw) - Wezîrê 
Derve yê Tirkiyeyê Ahmet Da- 
vutoglu di mijarên Kurdên 
başûr û bakur de daxuyanî da û 
got ku, sala 2009an derfeteke nû 
ye ji bo Tirkiyê û hemûyan e da 
ku pirsgirêkên xwe çareser 
bikin. 

Wezîrê Derve yê Tirkiyê, roja 
şemiya borî di hevpeyvîneke li 
gel TRT’ê de bal kişand ser pirs- 
girêken Tirkiyê bi cîranan re û 
wiha domand: “Em di qonaxa 
pêşîn de pirsgirêkên Qibris, Er- 
menistan, îraq û Herêma Kur- 
distanê digirin pêşberî xwe.” 
Davutoglu di wê çarçovê de, sala 
2009’ê jî wek derfetekî ji bo Tir- 



kiye û welatên cîran binavkir. 
Davutoglu wiha got: “îraq di sala 
2010’an de mijûlî hilbijartinê 
dibe, herwiha li Qibrisê jî hilbi- 
jartin tê kirin. Tirkiye jî dikeve 


amadekariyan ji bo hilbijartinên 
parlemanê yên sala 2011’an, 
lewra heta dema hilbijartinê Tir- 
kiye nikare helwestên xwe bigu- 
herîne.” 

Di derbarê îraqê û Herêma 
Kurdistanê jî, Wezîrê Derve yê 
Tirkiyê diyar kir ku welatê wî li 
ser domandina pêwendiyên bi 
hemû aliyên Îraqî re memnûn e 
û wiha domand: “Em li rewşa 
Bakurê Iraqê bi pirsgirêk nanê- 
rin. Pirsgirêkên Tirkiyeyê bi 
Kurdên îraqê re tunene. Heta, 
îraq yekparçeyî be bi tu awayekê 
jî pirsgirêk dernakeve.” 

Li ser asta hundirê Tirkiyê jî 
Davutoglu ragihand ku Hikû- 


meta AKP’ê ji bo berfirehkirina 
mafên Kurd mijûl e. Davutoglu, 
rojekê piştî wê hevpeyvînê, roja 
yekşemê, di hevdîtina xwe de bi 
Rojnameyên Tirkiyê re li En- 
qerê, bi awayekî dirêjtir li ser ça- 
reserkirina pirsgirêka Kurd li 
Bakurê Kurdistanê sekinî û got: 
“Hewldaneke piralî di holê de ye 
ji bo ku pirsgirêka Kurd bi awa- 
yekî giştî û dûr ji xwînrijandinê 
û karê leşkerî were çareserkirin.” 

Davutoglu bi eşkere got, “Tir- 
kiye di salên berê de çend êrîşên 
leşkerî li ser baregehên PKK’ê 
kir, lê niha êdî wiha hewce dike 
em bêyî operasyonên leşkerî bi- 
gihîjin çareseriyeke tevalî.” 

KURDISTANÎ 


Di zindanên franê de 4 hezar girtiyên Kurd hene 


Mahabad (Rûdaw) - Li 

îranê, bi hezaran kes ji ber xeba- 
tên siyasî tên girtin, lê belê di ya- 
sayên Komara Îslamî ya îranê de 
kategoriya girtiyên siyasî’ tu- 
neye. Rejima îranê li girtiyên si- 
yasî di bin navê ‘dijberiya olê’ de 
hukim dibire û bi wê hincetê 
wan bidarvedike yan jî dest û 
lingên wan dibire. 

Li gor daneyên saziyên mafên 
mirovan li îranê, herî kêm 4 
hezar Kurd ji ber çalakiyên siyasî 
di zindanên rejimê de girtî ne. 
Pîraniya van girtiyan endamên 
partiyên Rojhelatê Kurdistanê 
ne. Rejima îranê bi tawanbariya 
dijberiya îslamê’ girtiyên siyasî 
derdixwe ber dadgehan. Gelek ji 
girtiyên siyasî tên gullebaranki- 
rin yan jî sêdarekirin. 

Li aliyê din girtiyên siyasî di 
zindanên îranê de di rewşên 
dervayê mirovahiyê de dijîn. 
derbas dikin, ew ji hemî mafên 
girtiyan bê par in. Nikarin parê- 
zer bigirin û xwe biparêzin û ji 
mafên din jî bêpar in. Di yasayên 
Komara Îslamî ya îranê de jî 
behsa seza û mafên zindaniyên 
siyasî nîne. 



Selah Xizrî, 6 sal ji ber sede- 
mên siyasi di zindanên Urmiye, 
Recayî û Kerecê de maye wiha 
dibêje: “Girtiyên siyasî rojane 
bi lêdan, îşkence, îtîrafkirina 
bi zorê, darezandina bê parêzer 
û qedexeya xweparastinê rûbi- 
rû ne.” 

Endamê Komîteya Navendî 
ya Komeleya Komunistên îranê 
Ehmed Salihî ku demeke dirêj di 
zindanên îranê girtî buye wiha 
dibêje: “Di navyasayên sezadana 


Komara Îslamî de gunehek bi 
navê guneha siyasî nehatiye da- 
nasîn. Lewma zindaniyên siyasî 
ji hemû mafan bêpar in. mafên 
wek girtina parêzerekî, xwepa- 
rastin, dadgehkirina eşkere û 
îcazeya hevdîtinê jib o wan 
nîne.” 

Di yasayên Komara Îslamî ya 
îranê de, tevgerên siyasî yên dijî 
komarê wek dijberên Xwede û 
îslamê tên binavkirin. Lewma 
pîraniya zindaniyên siyasî bi gu- 


neha “ dijayetiya Xwedê“ tên 
dadgehkirin. 

Berpirsê Encûmenê Bergiriya 
Girtiyên Rojhelatê Kurdistanê 
Ehmed Sadiqpûr di derbarê mi- 
jarê de ji Rûdawê re wiha axivî; 
“Berpirs û rayedarên Komara îs- 
lamî ya îranê bi hizrên olî hertişî 
şîrove dikin. Li gor wan, kirya- 
rên ku li dijî bingehên Komara 
Îslamî be, di heman demê de li 
dijî Xwedê û wîlayeta feqehî ye 
jî û li gor vê yekê tên sezadan. 
Niha bi dehan girtiyên siyasî yên 
endamên partiyên Rojhelatê 
Kurdistanê nemaze Komele û 
PDKÎ di zindanên Komara îs- 
lamî de hene. Komara Îslamî 
wan wek ‘kafir û dijminê Xwedê’ 
binav dike. Li îranê de mafê gu- 
nehbarekî ku ji ber diziyê yan 
sextekariyê hatibe girtin, ji mafê 
girtiyekî siyasî bêhtir e.“ 

Li aliyê din di girtîgehên îranê 
de ji bo sivikkirina şezsiyeta gir- 
tiyan hemû cure eşkence jî tên 
kirin. Selah Xizrî behsa eşken- 
ceyên rejimê jî wiha dike: “Eş- 
kenceya laşî, hepiskirina girtiyên 
siyasî bi tawanbarên adî re, sivik- 
kirin û bêrêziya li hember mal- 


bata girtiyên siyasî, destdirêjiya 
cinsî li dijî jinên girtî, ji awayên 
êşkence ya îranê ne.” 

Li aliyê din rêxistin yan jî dez- 
gehên ku di nava îranê de bere- 
vaniya mafên zindaniyên siyasî 
bike, yan jî dengê wan bigihîne 
cîhanê jî nine. Berpirsê Encû- 
menê Bergiriya Girtiyên Rojhe- 
latê Kurdistanê dibêje, ‘wan ev 
saziyê ji bo dengê zindaniyên si- 
yasî bigihînin cîhana derve da- 
mezîrandiye. 

Eieta niha serjimêriyeke jî di 
derbarê girtiyên siyasî li îranê 


nehatiye kirin. Li gor Ehmed Sa- 
diqpûr 4 hezar zindaniyên siyasî 
yên Kurd li zindanên Rojhelatê 
Kurdistanê û bajarên îranê de 
hene: “Dema ez girtî bûm, nêzîkî 
120 heta 150 zindaniyên siyasî 
yên Kurd di heman zindanê de 
hebûn. Ji bo ku hijmara wan 
neyê zanîn, ji hev hatibûn belav- 
kirin. Pîraniya girtiyan li gor 
bendên 190-183 Û186 dihatin 
darezandin ku sezaya wan gulle- 
barankirin, darvekirin, jêkirina 
dest û lingan an jî sirgûnki- 
rin bû.” 



Hêla Hewreşim zindî dibe 


Hewlêr (Rûdaw) - Parêzgarê 
Hewlêrê dibêje ku herçend tu 
derwazeyeke avê ya Herêma 
Kurdistanê li ser deryayê nînbe 
jî, li gorî hinekî pîlan û projeyên 
ku niha behs lê dikin di pêşerojê 
de Kurdistan wê bibe herêmeke 
tîransît ya pir mezin li Rojhilata 
Navîn. Li aliyekê zindîkirina 
Hêla HHewrîşim wê welatên 
derdora derya Qezwînê bi Der- 
yaya Spî ve girê bide, li aliyekî 
din jî îraq wê bibe alternatîfa Ka- 
nala Sûweyş a Misrê. Ji bo vê 
yekê pîlan ew e ku hêleke vegu- 
hastinê bihê çêkirin ji bajarê 
Besre bo Hewlêrê û ji wir jî bo 
Tirkiyeyê. Bi vî awayî, welatên 
başûrê Asyayê wê bi Ewrûpayê 
ve bihêne girêdan. 

Ji rêvebirên Parêzgeha Azer- 
beycana Rojava li îranê û kevne 
qaymeqamê bajarê Xanê (Pîran- 
şar) Hacî Hadî, di hevpeyvîneke 
li gel Rûdawê de eşkere kir ku 
hukûmeta îranê dixwaze der- 
wazeyê Hac Umranê bike xala 
pêwendiya navdewletî bi wela- 
tên Sûriye, Urdin û Erebistana 
Suûdî re. Ew jî dibe destpêka 
zindîkirina Hêla Hewrîşim. Ew 
hêl di Kurdistanê re derbas dibe 
û Asyaya Navîn û welatên kêleka 
deryaya Qezwînê bi Behra Spî 
ve girê dide. Wî berpirsê Îranî 
herwiha ragihand ku ji cerga ku 
ew derwaze bûye sînoreke nav- 
dewletî, hatin û çûnên bazirganî 
di wî sînorî re xurt û berfirehtir 
bûne. Derbarê pîlana welatê 
xwe ji bo qazanckirina ji wî der- 
wazeyî jî, navbirî wiha diyar kir: 
“Bernameya îranê ew e ku, dêvla 
Tirkiyeyê, vê xala sînorî bike 
Hêla tîransît ji bo hatin û çûna 
hevwelatiyên îranê bo welatên 
Sûriye, Urdin û Erebistana 
Suûdî.” 

Niha hukûmeta îranê li ser çê- 
kirina otobana Tehran-Temer- 
çînê dixebite û mijûlî berhev- 
kariyan e. Pişka vê otobanê ya ji 
Tehranê heta digihe Nexedeyê 
bi dawî hatiye. Newzad Hadî, 
Parêzgarê Hewlêrê girîngiya ça- 
lakkirina derwazeyê Hac Um- 
ranê di vê yekê de dibîne ku 
aliyekî stratejîk dide Herêma 
Kurdistanê. Lewma dibêje: “Ev 
karekî pir dijwar e. Ji ber ku vê 
hêla ku wê ji Hac Umranê bê û ji 



nava Herêma Kurdistanê re heta 
sînorê Sûriyeyê dirêj bibe pêdivî 
bi otobanekê heye ku di ast û hê- 
jayiya hatin û çûna bazirganiyê 
de be. Nemaze Herêma Baleka- 
yetî, ku deverek çiyayî û pirr dij- 
war e, pêdivî bi çendîn tûnelên 
binerdî heve.” 

Rêkeftineke sêqolî ji 

bo duristkirina riyan 

Newzad Hadî di hevpeyvî- 
nekê de bi Rûdawê re diyar kir 
ku ji bo çêkirina rêya Hacî Ome- 
ran-Soran, projeyek dane dew- 
leta îranê û got: “Hindî ku haya 
min jê heye, Wezareta Niştecih- 
kirina îraqê jî daxwazek bi vî 
awayî pêşkêşî îranê kiriye û di 
sefera dawî ya şanda hukûmeta 
îraqê bo îranê de, her du alî li ser 
vê yekê gihiştine lihevkirinekê.” 

Seyîd Ezîm, Konsolosê îranê li 
Hewlêrê, li ser vê babetê berê bi 
beyanekê ji Rûdawê wiha go- 
tibû: “Komara Îslamî û Herêma 
Kurdistanê heta radeyeke bilind 
hevbîr in.” Wî herwiha diyar kir: 
“Ji bo vê hêlê pêwîst e amadeka- 
riya aliyê Kurd û Îraqî bihê aktîf- 
kirin, divê karîn û şiyana wê rêyê 
barê sefer û şandinên me yên 
heta Sûriyeyê rabigire, çêbûna 
vê rêya 400 kîlomêtrî, rêya me ji 
bo Sûriyeyê kirttir dike. Ji ber vê 
yekê, divê Sûriye, îraq û îran bi 
hevre ji bo aktîfkirina vê rêyê kar 
bikin. Divê Kurdistan bi girîngî 
li vê rêyê temaşe bike. Ji ber ku 
Kurdistan dibe beşek ji vê rêya 
ku navçeyê bi Deryaya Mazen- 
deranê ve girê dide. Herwiha ji 


ber ku deverê bi Kendava Fars 
ve girê dide, divê girîngiya wê ji 
bo Herêma Kurdistanê aşkera 

Parêzgarê Hewlêrê zindîki- 
rina rêya Hewrîşim wekî ar- 
manc û pîlanek demdirêj dibîne 
û herwiha diyar kir ku ev çend 
sal in ku digel aliyê îranê, bi tay- 
betî digel Parêzgeha Azerbey- 
cana Rojava, fikra vê projeyê 
dinirxînin. Parêzgarî wiha vê 
projeyê wekî “xewn û bername- 
yên” xwe yên pêşerojê dibîne, ji 
ber ku “girîngiyeke mezin dide 
herêmê.” 

Newzad Hadî, di derheqê 
soza çêkirin û cîbicîkirina vê 
projeyê de, faktera siyasî ji bîr 
nake ku gelek caran tesîrê li pir- 
sên aborî dike. Lê belê, bi awa- 
yekî geşbîn dibêje: “em hest pê 
dikin ku ew jî bi qasî me vê pro- 
jeyê ji xwe re girîng dihesibînin; 
lewre mesele pir zelal e. Mehane 
10 hezar otobûs ji îranê ve bi 
rêya Tirkiyeyê re diçin Şamê, 
eger ev rê bihê çêkirin, 450 kîlo- 
mêtre ji bo wan nêzîk dibe, xelk 
jî hesabê ji bo sûd û qazanca xwe 
yê aborî dike.” 

Kurdistan pira di navbera 

parzemîna ye 

Parêzgarê Hewlêrê, ji bilî zin- 
dîkirina Hêla Hewrîşimê, behsa 
projeyeke din a mezin û stratejîk 
dike ku heke rojek ji rojan were 
cîbicîkirin, wê Herêma Kurdis- 
tanê bike xala girêdana Tirki- 
yeyê bi Kendavê ve û Başûrê 
Asyayê bi Rojhilata Ewrûpayê 


ve. Newzad Hadî girêdana Um 
Qesr-Îbrahîm Xelîl bi otoban 
an bi rêya trênê ve wekî proje- 
yeke pir stratejîk dibîne ku di- 
kare bibe alternatîfa Kanala 
Sûweyşê li Misrê. Li gor vê hizrê, 
Hêla pêk-girêdana Um Qesr û 
Îbrahîm Xelîl wê ji Rojhilatê 
îraqê ve bê di nava Hewlêrê re 
bigihe Îbrahîm Xelîl. Wekî ew 
dibêje hingî: “Herêma Kurdis- 
tanê dikeve ser ew xala hevbir a 
girîng ya Hêla Hewrîşim û Hêla 
Besre û Îbrahîm Xelîl, ku ev jî gi- 
rîngiyeke mezin a aborî dide 
Kurdistanê.” 

Parêzgarê Hewlêrê dibêje, 
Nêçîrvan Barzanî Serokê Hukû- 
meta Herêma Kurdistanê, van 
projeyên stratejîk gelek girîng 
dizane û ev fikr û proje digel Hu- 
kûmeta Federal û Wezareta Ve- 
guhastinê ya îraqê û heta digel 
Koreyiyan jî hatiye guftûgokirin 
da ku şirketên wan werin û vê 
projeyê cîbicî bikin û encam 
bidin. 

Bi baweriya Newzad Hadî, 
pêkhatina van xewnan heta ra- 
deyeke bilind wê qerebûya vê 
xala lawaz a cih û pêgeha He- 
rêma Kurdistanê bike ku tu der- 
wazeyeke avê lê nîne. Astengên 
li ber cîbicîkirina vê projeyê pêşç 
hêz û şiyana aborî ye û paşî jî 
wekî ku Parêzgarê Hewlêrê di- 
bêje: “Li îraqê hîn jî karên din 
mane divê berî bi demekê bêne 
çareserkirin, wekî pirsgirêka 
elektrîkê, tenduristî, perwerde û 
gelek warên din.” 


Li Rojavayê Kurdistanê 
xwekuşt n zêde dibin 


Qamişlo (Rûdaw) - Di rojên 
dawîn de li Rojavayê Kurdistanê 
bûyerên xwekuştinê yên Kurdan 
zêdedibin. Li gor agahdariya sa- 
ziyên mafên mirovan di hefteya 
borî de pênc Kurdan dawî li ji- 
yana xwe anîn. 

Yek ji encamên berbiçav yên 
siyaseta rejîma Sûriyê ew e ku 
berê Kurdên neçar dide xwe- 
kuştinê. Ji aliyekî din ve pilanên 
taybet yên hejarkirina gelê Kurd 
tên pêkanîn li aliyê din ve girtina 
çalakvanên Kurd û kuştina ci- 
wanan li leşkeriyê herdiçe siya 
xwe diavêjin ser jiyana Kurdên 
Sûriyeyê. 

Xwekuştinên demên dawîn 
bala saziyên mafên mirova jî 
dikşîne. Di 14‘ê tîrmehê de, Rê- 
xistina Mafê Mirovan li Sûriyeyê 
ragehand ku pênc bûyerên xwe- 
kuştinê ku li deverên cuda rû- 
dane. Ji wan ciwanekî li 
Qamişlo, li navenda bajêr, xwe ji 
avahiyeke bilind avêt û li nex- 
weşxana Qamişlo jiyana xwe ji- 
destda. Herwiha jineke heftê salî 
û jineke din jî ji gundê Elîaxa yê 
girêdayî bajarê Dêrikê xwe kuş- 
tin. Herwiha mamosteyekî ma- 


tematîkê ji gundê Dugirê û ciwa- 
nekî din ji taxa Interiyê, li Qa- 
mişlo dawî li jiyana xwe anîne. Ji 
aliyê din, saziyên mafnas didin 
diyarkirin ku li nexweşxaneyên 
bajarên Kurdan doktorên psîko- 
lojîyê jî nînin. 

Li gor çavdêran sedemên se- 
reke yên rûdanên întîxarê bê- 
karî, hejarî û tunebûna derfetên 
jiyanê ne û ev sedem jî bi siya- 
seta rejimê ya dijberê Kurdan ve 
girêdidin. 



Penaberên Rojavayê 
Kurdistanê xwîna xwe 
bexişandin 


Dihok (Rûdaw) - Piştî Serhildana 12 Adara 2004an ya Ro- 
javayê Kurdistanê ku li Qamişlo destpêkir, gelek malbatên Kur- 
dên Sûriyê ji ber zextên rejimê penaberî başûrê Kurdistanê bûn. 
Penaberên Rojavayî di kampên Muqbilê û Qamişlo li derdora 
bajarê Dihokê bicih bûn. 

Beriya çend rojan 100 penaberê jin û mêr û xort yên Kurdên 
Sûriyê yên kampên Qamişlo û Muqbilê kampaniyayeke xwîn- 
danê bo nexweşên talasîma (kêmxwîniyê) li Dihokê bicih anîn. 

Kampaniya penaberên Kurdên Sûriyê wek piştgiriya hilbijar- 
tinan ya serokatiya herêmê de bo Mesûd Barzanî hat encamdan. 
Kampanya ji alî medya ya Kurdî ve hat şopandin û ji aliyê raye- 
darên nexweşxanê û xizmên nexweşan ve hat pêşwazîkirin. 

Rûdaw 


Xwendekarên Kurd li Rûsyayê bi kul in 



Kamîz Laçîn 

Moskow (Rûdaw) - îro bi 

sedan xwendekarên Kurd, li 
gelek welatên biyanî, li ser beşên 
perwerdehiyê xwendina xwe ya 
bilind didomînin. Rûsya jî mî- 
naka herî berbiçave, ku ji aliyê 
teknîkî û zanistî de ji wan wela- 
tên pêşveçûyî ye. Niha ji sedî zê- 
detir xwendekarên Kurd di 
zanîngehên bajarên wek Mos- 
kow, Sn. Petersburg û Novosi- 
birskî de, baçelor, master û 
doktora xwe berdewamdikin. 
Pîraniya xwendekarên biyanî di 
zanîngeha Moskow de dixwî- 
nin. Ji bo di derbarê rewşa xwen- 
dekaran de agahdar bibin me ji 
xwendekaran çend pirsan kirin. 

Newzad Ezîz, ji Silêmaniyê ye. 
Ew berpirsê Yekîtiya Xwende- 
wanên Kurd e. Li zanîngeha Se- 
lahaddîn / Eiewlêr fakulteya 
kiştûkalê qedandiye. Ev sê sal in 
li zanîngeha Moskow ya “Bira- 
tiya Gelan” mastera xwe li ser 
kiştûkalê berdewam dike. New- 
zad Êzîz di derbarê hatina xwe 


ya Moskowê de wiha diaxife: “Bi 
alîkariya hikûmeta Kurdistanê 
niha nêzîkî 30 Kurd li Rûsyayê 
dixwînin. Her sal Rûsya ji Iraqê 
re ji bo 70 xwendekaran cih ve- 
dike. Ji wan 25 kontenjan ji bo 
xwendekarên Kurd in. Niha li 
tevahiya Rûsyayê ji sedî zêdetir 
Kurd dixwînin. Hikûmeta Kur- 
distanê ji bo her xwendekarekî 
900 Dolar û salê carekê jî 2000 
Dolar ji bo çûyîn, hatin û mesre- 
fên taybet, dide. Xwendekarên 
ku bi serê xwe an jî bi destên şir- 
ketên taybetî hatine bi gelek 
zehmetî û pirsgirêkan re rû bi rû 
dimînin. Xwendekarên ku bi 
destê şîrketan wek “Nû- 
jîn/Duhok” hatine hîn dest bi 
dersan nekirine û gelek ji wan jî 
nehatine qeydkirin. Hinek şirket 
ji cihên ku bi navên xwendeka- 
rên Kurd distînin, difroşin kesên 
din. Kontrola wan şirketên ji 
aliyê hikûmeta Kurdistanê ve 
pêwîst e. Wekî din jî hikûmeta 
Rûsyayê pirsgirêkên burokratîk, 
wek neqebûlkirina dokumen- 


tan çêdike. Buroyên PDI< û 
YNKe li Moskow alîkarî dikin. 
Lêbelê, problemên me yên bu- 
rokratîk li gel balyozxaneya 
Irakê bê encam dimînin. Weza- 
reta Perwerdeya Kurdistanê jî 
hinek karan paşguh dike. 
Mînak, îsal divêyabû 25- 30 kes 
bihatana vir. Lê belê, tenê 4 
xwendekar hatin. Xwendekarên 
Kurd gelek serkeftîn ne. Du he- 
valên me, Newşîrwan û Hemîn, 
ji zanîngehê xelat girtin.” 

Li derveyî welat, 
xwendin gelek zehmet e 
Ji xwendekarên Kurd yên 
Moskowê Şadiye Sabir ji Silema- 
niyê ye. Ew du sal in li zanîngeha 
Moskowê bijîşkiyê dixwîne. Şa- 
diye bahsa zahmetiyên xwen- 
dina li xerîbiyê dike: "Li derveyî 
welat, xwendin gelek zehmet e. 
Lê belê, li Kurdistanê hewcedarî 
bi me heye û li benda kesên wekî 
me rawestiya ye. Ez dixwazim 
xwendina xwe bi serfirazî biqe- 
dînim û vegerim welat. Min lî- 
seyê bi zimanê Kurdî xwend. 
Piştî du mehan, kursa Îngilîzî, bi 
riya Wezareta Perwerdehiya 
Kurdistanê re ez hatim Mos- 
kowa û ev sê sal in ku ez li vir 
dixwînim. Em li Moskowê bi te- 
vayî çar keçên Kurd in: Ez, Be- 
sire Xan (Doktora), Şehnaz Xan 
(Master) û Çimen Xan (Master). 
Ez li vir gelekî dilşad im. Zanîn- 
geh li Kurdistanê jî baş in, lê ji 
aliyê teknîkî ve gelek kêmasî 
hene. Ji ber vê yekê, Hikûmeta 
Kurdistanê çiqas kesan li der- 
veyî welat bide xwendin, ewqasî 
zanistî li Kurdistanê dewle- 
mendtir dibe. 

Xwendekarên Kurd li 
Rûsyayê bêkes in 
Saman Rehman Ji Hewlêrê ye. 


Ji sala 2008 an û vir ve li zanîn- 
geha Moskowê dixwîne: "Min li 
Hewlêrê, beşa kiştûkalê xwen- 
diye. Rûsya hinekî ji Amerîka û 
ji Ewrûpayê cudatir e. Rûs di 
aliyê zanistê, çand û hunerê de 
gelekî pêşketine. Zimanê Rûsî 
gelekî xweş e, lê gîran e. Pirsgirê- 
kên xwendkaran ên aborî, civakî 
û burokratîk nayên çareserkirin. 
Herwiha bi fedekariya xwende- 
karan serfirazî pêknehatin. Em 
bendewarin ku hikûmeta Kur- 
distanê ji bo bilindkirina asta 
perwardehiyê van pirsgirêkan 
çareser bike. Gelek Kurd li Rûs- 
yayê ji bûyêren siyasî, aborî û 
çandî ne agahdar in. Çanda 
Kurdî û rewşa wan a taybetî, 
mînak pirsgirêka Kerkûkê, divê 
bi gelê Rûs bê nasandin. Lê ev 
kar bê buroyên fermî nemum- 
kin e. Pirsgirêkên me bi pîranî li 
balyozxaneya Iraqê nayên çare- 
serkirin. Bi kurtahî, Kurd li vir 
bêkes in.“ 


Rûs gelekî sar in, cîran 

silavê nadin hevûdû 

Daner ku ji Qeledizê e, li Za- 
nîngeha Selaheddînê, beşa ci- 
vakî qedandiye. Ew niha li 
Moskow kûrsa ziman berde- 
wam dike û pişti kursê dixwaze 
master bike: “Ev sê meh in ku ez 
li Rûsyayê me. Ev cara yekem e 
ku ez hatime Rûsyayê. Ji bilî 
hinek kesayetiyên weke Lenîn, 
Puşkîn û Stalin zêdetir agahiyên 
min li ser Rûsyayê tunebûn. Min 
ji alavên çapemeniyê dizanîbû 
ku Rûsya di nava siyaset û çanda 
dinyayê de cihekî mezin girtiye. 
Lê min texmîn nedikir ku ewqas 
tiştên neyênî, wek sextekarî û 
ruşwetê li Rûsyayê belav bûne. 
Ji aliyê civakî û çandî de gelek 
cudayî di navbera Kurd û Rûsan 
de heye. Lê wekhevî jî heye; wek 
têkiliya mêr û jinan. Ez bi keçeke 
Rûs re têkiliyeke evînî dijîm. Ew 
diwxaze bi min re bizewice. Ji 
aliyekî din de jî Rûs gelekî sar in, 


cîran silavê li cîranê xwe nake.“ 

Hîva Selman ku ji Duhokê ye, 
sê meh in ku hatiye, lê wî hîna 
xwe li zanîngehê qeyd nekiriye: 
“Dewletên din hîn vize nadin 
Xwendekarên Kurd, ji ber vê 
yekê, ez hatim Rûsyayê. Ez bi 
riya şîrketeke taybet re hatim. 
Rewşa hevalê Hesen jî, wek 
rewşa min e. Şirket dibêje ku, wê 
pirsgirêkên be bêne çareserki- 
rin... Lê heta niha tu kesî alîka- 
riya me nekiriye. Li zanîngeha 
Selaheddîn/ Hewlêr, min beşa 
Perwerdehiyê qedand. Dixwa- 
zim li ser matematîkê master 
bikim.“ 

Ji xwendekarên Mehmûd 
Micwel ji Amûdê ye. Sê mehên 
wî derbas bûne ku li Moskowê 
ziman fêrdibe. Ew dibêje bi ha- 
tina Rûsyayê, ew bextewar buye. 
Bi serfirazî dixwaze vegere 
welat. Ew dibêje dîploma Zanîn- 
geha Moskowê ji bo wî gelek 
hêja ye. 



"Pol tîkaya Kurdan li hemberê Almanyayê tuneye" 



îsmet Sîwereklî 
Berlîn (Rûdaw) - Riza Baran 
37 sal in li paytexta Almanyayê 
Berlinê di nav sîyaseta Almanan 
de çalak e. Baran dibêje ku, Al- 
manya heta demeke berê li gor 
siyaseta Tirkiyê û Amerîkayê 
nêzikî Kurdan dibû. Piştî ku li 
Başurê Kurdistanê Kurd bûn 
xwedî maf û firotina dest bi firo- 
tina petrolê kirin, polîtîkaya Al- 
manyayê jî guherî. Baran ku di 
nav Kurdên Almanya de navekî 
naskiriye di derbarê siyaseta Al- 
manya û rewşa Kurdan de, ber- 
sîva pirsên Rûdawê da. 

Ji mêj ve hun li Almanyayê 
wek siyasetmedarekî Kurd 
kar dikin. Li gor tecrûbe- 
yên we rewşa aborî, sîyasî 
û çandî ya Kurdan li Al- 
manyayê çawa ye? 

Li Almanyayê di nav civakên 
biyanî de ya herî dînamîk civaka 
Kurd e. Civaka Kurdên Alman- 
yayê ji cîwanan pêk tê. Ev civaka 
dînamîk wê di pêşeroje de li Al- 
manyayê cihelcî giring bigrê. 
Niha di hemû partiyên Alma- 
nan de Kurd cîhdigrin. Ji aliyê 
aborî ve herçiqas wek sîyasetê 
pêşketin tunebin jî, karsazên 
Kurd li Almanyayê hedî hedî fîr- 
mayên xwe vedikin. Karkerên 
Kurd bi çaveke din li bazarê mê- 
zedikin. Ji alîyê aborî wek civa- 
kên din ên biyanî ne serkeftî ne. 

Li gor çalakiyên aborî, çalaki- 
yên çandî yên Kurdan bêhtirin. 
Di salên 1990an de îmaja Kur- 
dan bi çalakiyên wan ên li Al- 
manyayê xerab bûbû. Wek tê 
zanîn Alman berê ji pencereya 
romannûsê xwe Karl May li ci- 
vaka Kurd mêzedikirin. Lê Kur- 
dan bi çalakiyên çandî û sîyasî 
ew îmaj sererast kiriye. 


Di hilbijartinên dawîyên ji 
bo Parlamentoya Ewrû- 
payê de, yek siyasetvanê 
Kurd jî nehat hilbijartin. 
We got Kurd di sîyaseta Al- 
manyayê de li gor demên 
borî îro serkefîtirin. Ev ne 
nakokiyek e? 

Na, ne nakokî ye. Kurdên ku 
di partiyên Alman de xebat 
dikin û ji bo Parlamentoya Ew- 
rûpayê berenclam bûn, ji biser- 
neketin. Lê ew ne têkçûna wan 
bû. Heger partiyên Kurd ji parti- 
yên Alman re ji bo hilbijartinan 
bêjin evqas dengên me hene û 
wek hilbijartinên muxtariyên 
Tirkiyeyê bi Almanan re bikevin 
bazarê, encama wê jî wiha dibê. 
Ji bo serkeffinê divê em sîyaseta 
Alman hîn bibin. 

Ji van gotinên we tê famki- 
rin ku, <( polîtîkaya Kurdan 
li hemberê Almanya tune 
ye. <( Gelo çima polîtîkaya 
Kurdan ji bo Almanyayê 
tunê û sebebên vê, çine? 
Mixabin polîtîkaya me Kur- 
dan ji bo Almanyayê tune. Em di 
vê mijarê de hertim şaşiyan 
dikin. Partiyên Kurdan wate- 
yeke mezin nadin vê yekê. Divê 
partiyên Kurdan di demek kin 
de li ser vê kêmasiyê bisekinin û 
polîtîkayek yekgirtî pêkbînin. Di 
van demên dawî de hin hewldan 
hene, lê belê têr nakin. Hêvî 
dikim ku ev kêmasî di demek 
nêzik de ji holê bê rakirin û Kurd 
ji bo Almanyayê siyasetekî ne- 
tewî avabikin. 

Gelo polîtîkayekî Alman- 
yayê ji bo Kurdan heye? 
Polîtîkayekî Almanyayê ji bo 
Kurdan heta niha tune bû. Al- 
manan li gor Tirkiyeyê û heremê 
hereket dikir. Dema ku firotina 


petrola Kurdan hat rojevê û firo- 
tin bi destên Kurdan hat meşan- 
din, wê demê Almanya ne li gor 
Tirkiyeyê, lê li gor berjewendi- 
yên xwe tevgeriya. Bi vê polîtî- 
kayê hewldan û li Herêma 
Kurdîstanê konsulxaneya xwe 
vekirin û têkilîyên xwe yên ba- 
zirganî xurt kirin. Ji bo Kurdên 
ku li Almanyayê dijîn jî polîtîka- 
yek nû pêkanî. Ji bo Kurd karibin 
bi zimanê Kurdî xwe perwerde 
bibin û mafê xwe yên çandî bi- 
destxin, rê hat vekirin. 

Li Almanyayê di demên 
dawî de li ser întegrasyonê 
gelek tişt tên gotîn. Kurdên 
li Almanyayê dijîn çawa li 
întegrasyonê dinêrin? 

Li Almanyayê di demên dawî 
de doza integrasyonê cihekî pir 
giring girt û digrê. Rêjeya kesên 
temendirêj di nav civaka Al- 
manyayê de her ku diçê mezin- 
tir dibe û kesên ixtîyar dibin 
pîranî. Li Almanyayê kesên 
ciwan herî zede ji civakên biyanî 
ne. Almanya dixwaze ku ev po- 
tansiyela ciwan ji bo civaka 
Alman amade bike û bi vê yekê 
pirsgirêk bê çareserkirin. Doza 
integrasyonê ji bo vê yekê anî ro- 
jevê. Kurd jî di vê pevajoyê de 
cîh digrin. Ji bo vê eleqayê jî 
dewleta Alman alikariya saziyên 
Kurdan dike. Pêwendiyeke baş 
di navbera dewlet û Kurdan de 
çêbuye, heger Kurd vê danûs- 
tandinê rast fêm bikin... 
Partiyên Alman çawa li 
Kurdan mêze dikin? 

Bi doza integrasyonê partiyên 
Alman jî ji bo Kurdan eleqe 
nîşan dan. Deriyên xwe ji bo 
Kurdan vekirin. Dixwazin ciwa- 
nên Kurd bikin endamên xwe. 
Partiya Partiya Keskan ku ez tê 


de xebat dikim, ji Kurdan re her 
dem eleqe nîşan daye û îro jî 
nîşan didê. Partiya Çep / Die 
Linken, Partiya Sosyal Demo- 
krat (SPD), Partiyên Muhafeza- 
kar (CDU û CSU) jî wiha 
tevdigerin. Li Almanyayê li gelek 
cihan, li saziyên eyaletan nûne- 
rên Kurd henê. Lê herî zêde nû- 
nerên Kurdan di Partiya Çep û 
Partiya Keskan de hene. 

Di navbera Kurd, dewleta 
Alman û partiyên sîyasî 
yên Alman de danûstendi- 
nek baş çêbû ye. Bandora 
vê li ser pirsgirêka Kurd 
çawaye? 

Polîtîkaya dewleta Alman ji 
bo pirsgirêka Kurd hertim li ser 
berjewendiyan hatiye destnîşan- 
kirin. Almanya li herêmê li gor 
polîtîkaya Amerîka û Tirkiyeyê 
polîtîka dimeşîne. Di demên da- 
wiyê de Almanyayê di çarçova 


Yekîtiya Ewrûpayê polîtîkayên 
xwe yên heremî bimeşînê, lê 
belê zêde cudayî tune. Dema ku 
pêwendiyên Tirkiyeyê bi He- 
rêma Kurdistanê ber bi başbû- 
nêve çû, wê demê Almanya jî 
pêwendiyên xwe bi Kurdan re 
çêkir û pêşdebir. 

Yekîtîya Ewrûpayê di sala 
1999’an de berendametiya Tirki- 
yeyê qebûl kir. Tirkiyeyê di çar- 
çova wê peymanê de mafên 
kemnetewan qebûl kir. Piştre 
dewleta Tirk TRT 6’ê avakir. Li 
Almanyayê di heman demê de 
hikûmetê ji bo Kurd bi zimanê 
xwe perwerde bikin, rê ji wan re 
vekir. Ev yek polîtîkaya Alman 
ya di derbarê pirsgirêka Kurd de 
berbiçav dike. 

Riza Baran kî ye? 

Riza Baran di sala 1942’an de 
li Anatoliya Navîn, li gundê Ta- 
vira ku girêdayî bajarê Kirşehirê 


ye, hatiye dinê. Malbata wî di 
dema şerê Osmaniyan û Rûsan 
de bi îdiaya alîkariya Rûsan ji 
Dêrsimê hatiye sirgûnkirin. Di 
sala 1963’an de ji bo xwendina 
xwe ya bilind derbasî Alman- 
yayê buye. Li Hannover û Ber- 
linê zanîngeha teknikê qedan- 
diye û bûye endazyar. 

Li Berlinê gelek salan seroka- 
tiya mamosteyên biyanî kiriye û 
di damezrandina Federasyona 
Komelên Karkerên Kurdistanê 
de cihgirtiye û berpirsyariya Ko- 
mela Karkerên Kurdistan li Ber- 
linê kiriye. 

Ji sala 1995’an heta 1999’an di 
nav Partiya Keskên Alman de li 
Berlin/Kreuzbergê hat hilbijar- 
tin û ket Parlamentoya Eyaleta 
Berlinê. Riza Baran di navbera 
salên 2001 û 2006’an de di şere- 
dariya Kreuzbergê de serokatiya 
meclîsa bajêr jî kir. 




















28. Tîrmeh 2009 


HEVPEYVIN 


7 


Rûdaw 


Hejmar4 | Sêşem 


Yekem Serokkomarê trana islamî Benî Sedir ji Rûdawê re axifî: 

Komara fslamî ya tranê bêbext e 



Sabîr Qadirî 

Parîs (Rûdaw) - Yekem Se- 
rokkomarê Irana Îslamî Benî 
Sedir di hevpêyvîna li gel Rû- 
dawê de bahsa serboriyên xwe 
yên dema serokkomariyê û têki- 
liyên rejima îranê li gel Kurdan 
kir. Benî Sadr, di derbarê têkiliya 
bi rejima Îslamî de Kurdan hiş- 
tar dike û dibêje bextê melleyên 
Tahranê nine. 

Opozisyona Kurdî ya Roj- 
hilatê Kurdistanê di dema 
borî de çalak û xwedî rol û 
gîraniya bu di meydana si- 
yasiya Kurdistanê û îranê 
bi giştî de. Li gor we hêz û 
gîraniya rêxistinên Rojhi- 
latê Kurdistanê weki berê 
maye? 

Zanyariyên min di derheqê 
wan hêzan de ne gelekî berfire- 
hin. Di rastiyê de ez nizanim ka 
ew hêz heta çi radeyê yekgirtî ne 


û çiqasî îmkana wan heye li be- 
ramberî bûyer û pêşveçûnên si- 
yasî yên dewrûberê wan. Lê tiştê 
giring ew e, ku yekîtî garantiya 
wê yekê ye ku çi hêzeke siyasî û 
civakî xwedan rol û bandor bê. 
Bi kîjan aliyê siyasî yê 
Kurdî ji Rojhilatê Kurdis- 
tanêpêwendiya te heye? 

Bi Hîzba Demokrat re. Ew bi 
berdewamî seredana min dikin 
û televîzyoneke wan jî heye û 
carcaran bangî min dikin û kon- 
fêransan lidardixin û ji min dix- 
wazin ku nameyan ji wan re 
bişînim. Lê min bihîstiye ku cu- 
dabûn ketiye nav refên wê û ez 
hêvîdarim ku di demekî zû de 
pirsgirêkên xwe çareser bikin û 
yekîtiyê peyde bikin û Hîzba 
Demokrat bibe rêxistineke 
çalak. 

Hêzên siyasiyên Kurdî li 
Rojhilatê Kurdistanê di 


dema borî de slogana oto- 
nomiyê bilind dikirin, lê 
negihîştin encamê. Niha jî 
banga federaliyê dikin. Nê- 
rîna te li ser vê meseleyê 
çîye? 

Di welatekî de ku serbixweyî 
garantî be, ango têkiliyên hêzên 
siyasî yên wî welatî bi welatên 
biyanî re tune be, eve reweşeke 
erênî ye ku her aliyekî bo xwe 
karûbarên îdarî û navçeyên xwe 
bidest xwe ve bigre. Di dema 
xwe de, min bi rehmetiyê Qa- 
simlo re li ser otonomiya Kur- 
distanê gotûbêj kir. Min ji aliyê 
xwe ve ew proje qebûl dikir û 
min îmze jî kir. Lê ew girêdayî vê 
yekê ye, ku dû hêz baweriya wan 
bi hev hebe. Yanî divê raya giştî 
ya xelkê îranê bînin ser wê qe- 
naetê, ku sînorên siyasî û erdnî- 
gara welatê wan ji hev cuda 
nabe. Em ji aliyê xwe ve ji bo 


peydabûna rewşeke bi vî awayî 
dixebitin, aliyê beramber jî divêt 
alîkarê avabûna rewşekî minasib 
ji bo vê pirsê bikê. 

Hûn bahsa rewşekî gun- 
caw ji bo wê pirsê dikin. Di 
dema ku hun Serokê îranê 
bû, we çi gav ji bo çareser- 
kirina vêpirsgirêkê avêtin? 
Me di dema xwe de li ser me- 
seleya otonomiyê bi Hîzba De- 
mokrata Kurdistana îranê re 
gotûbêj kirin û em dilxwazên 
çareserkirina wê meseleyê bûn. 
Lê belê bûyer bi rengekî wiha 
çêbûn, ku ew hewl û xebatên me 
negihiştin tu encamê. Piştre jî 
Qasimlo ragihand ku ew û Benî 
Sedir dixwazin wê pirsê çareser 
bikin, lê aliyên cur bi cur asten- 
giyan li pêşiya wan derdixin. Lê 
belê dive ewtişt jî li ber çav bê 
girtin, ku hewldanên bi wî rengî 
di roj û şevekê de bidawî nayên. 
Li gorî we Kurd di çarçova 
sîstema Komara Îslamî de 
dikarin bigihin armancên 
xwe, wekî avakirina parti- 
yên siyasî û meşandina ka- 
rên siyasî di çarçova Ko- 
mara Îslamî de? 

Tiştê niha li îranê çêdibe ew e 
ku her çar kesên berbijar ji aliyê 
xelkê ve qebûlkirî ne, bi şêwe- 
yekê hovane jî danûsitendin bi 
wan re tê kirin. Lewma bi dîtina 
min piçûktirîn derfet xwiya 
nakê, ne ku tenê ji bo Kurdan, lê 
ji bo tu miletekî li îranê. Divêt 
mirov bi awayekî realîst bi der- 
dora xwe re danûstendinan bike. 
Divêt gel xebatê bike ku ji destê 
rêberiya dînî rizgar bibin û sîste- 
mekî humanîst bikeve cihê rê- 
jîma niha. 

Tê gotin hûn di têkiliya 
dosyaya kuştina Dr. Sadiq 
Şereflcendî yê sekreterê 
PDK-Î û hevalên wî li Ber- 
lînê, di dadgeha doza Mî- 
konos de wek ( şahidê C’ 
derketine. We çawa zanya- 
riyên xwe di derbarê vê 
dosyayê de bidest xistin? 
Ez ne şahîdê C bûm, lê min dû 


kes bi dadgehê dan naskirin, ku 
xwedî agahî bûn di derbarê 
awayê pêkhatina wî karê tero- 
ristî. Yek ji wana kesekî bi navê 
Ebûlqasim Misbahî bû, ku kar- 
bidestekî Wezareta Îtîlata Ko- 
mara îslamiya îranê bû û 
agahiyên hûr di derbarê wê dos- 
yayê li cem wî hebûn. Belê ez di 
wê dadgehê de beşdar bûm û 
min bahsa wê yekê kir, ku çawa 
Komara Îslamî ya îranê bi şêwe- 
yekî rêkxistî ew kar pêkdianî. 
Herwiha min bahsa wan koman 
jî kir, ku bi komên sîxurî û 
komên cîbicîkirina terorê tên 
naskirin. Ev jî hîç guman li cem 
dadgehê nehîşt, ku destê berpir- 
sên bilind yên Komara Îslamî ya 
îranê di wê kiryara terorîstî de 
hebû û derket holê ku ew kiryar 
bi biryara Xameney û îmzeya 
Rafsancanî hatiye kirin. Her- 
wiha di derbarê kuştina Dr. Qa- 
simlo û Lazil Resûl de jî min dû 
car zanyariyên berfireh derbarê 
wê dosyayê de belav kirin. Me 
kesekî ji îranê anî ku bi awayekî 
pêbawer bahsa wê grûbê kir ku 
destê wê di wê kiryarê de hebû. 
Grûba duyem ku ji grûba Eh- 
medî Nejad çekên pêwîst bo cî- 
bicîkirina wê kiryarê ji bazir- 
ganekî Alman kirî û ew bazirgan 
jî li xwe mikurhat. Îtîrafên wî ba- 
zirganî jî gotinên şahidên me di 
dadgehê de piştrast kirin. 

Piştî hilweşîna rejîma Sad- 
dam Hûsen li îraqê Şîa li 
hatin ser desthilatiyê. Bi 
nêrîna we pêşeroja rêxis- 
tina ( Mûcahidînê Xelq’ di 
vê rewşa li îraqê de wê 
berbi kuderê ve herê? 

Min gelek caran name ji bo 
Celal Talebanî rêkirine û têde 
gotiye, ku ew kesên di wê kampê 
de dijîn - wek her mirovekî - 
xwedî maf in. Eger têkiliyên se- 
rokatiya wê rêxistinê demekê bi 
Saddam re hebûn, lê têkîliyekî 
wiha ya endamên rêxistinê tu- 
nebû û nabe bi wê behaneyê ra- 
destî îranê werin kirin. Divê 
endamên Mûcahidînê Xelq ser- 


best bin herin kîjan deverê. Di 
dema xwe de jî, ji bo vê mebestê 
min nameyek bo Xaça Sor rêkir, 
lê belê wan pêwendîya rêjîma 
Baasê dikir. Niha jî raste çare- 
nûsa endamên Mûcahidînê 
Xelq di destê dewleta Iraqê de 
ye, lê belê derxistina Mûcahi- 
dînê Xelq yan teslîmkirina wan 
bo îranê bêyî destûra Amerîka û 
welatên mezin zehmete were 
kirin. 

Bi sala ye ku peywendiyên 
Komara Îslamî ya îranê bi 
Hikûmeta Herêma Kurdis- 
tanê re hene. Gelo ev hev- 
karî û têkilî heta çi astê 
dûalî ne û berpirsên Hikû- 
meta Herêma Kurdistanê 
divê çawa li wan têkiliyan 
binêrin? 

Ji bo ku karibim bersiva vê 
pirsa te bidim, pêwîstiya min bi 
agahiyên hûr heye. Tiştê ku ez 
dikarim bêjim ewe, ku peywendî 
ne dostane û dûalî ne, lê pêwîste 
hevkarî hebe, herçend di asta 
herî nizim de bê jî. Divê ev jî li 
ber çav werê girtin, ku xwezaya 
rejîma îranê dişibê rejîma Sad- 
dam Husên û sîstemekî zilmkare 
di peywendiyên xwe de. 

Hinek rojname belav dikin 
ku ji bo hilweşandina Ko- 
mara Îslamî ya îranê hunê 
bi piştgirtiya welatên roja- 
vayê hêz û aliyên cuda nê- 
zîkî hev bikin û bibin Eh- 
med Çelebiyê îranê. Di vê 
derbarê de hun çi dibêjin? 
Na, ez bi tu awayî xwe wekî 
Ehmed Çelebî nabînim. Ez mi- 
rovekî serbixwe me, tenê berje- 
wendiyên xelkê îranê li ber çav 
digirim û bi tu awayî û heta îm- 
kanên min hebin ez destûra des- 
têwerdana ji derve ya nav 
karûbarê hundir nadim tu ali- 
yekî biyanî. Çarenûsa xelkê 
îranê divê bi destê îraniyan were 
diyarkirin û ez jî wekî kesatiyeke 
serbixwe hewl didim ku aliyên 
siyasî yên serbixwe nêzîkî hevdû 
bikim, heta sîstemekî demokra- 
tîk li îranê bicih bibe. 


Amerîka destê xwe naxe nav karê Kurdan 



Wladimir Van Wilgenburg 
Silêmanî (Rûdaw) - Qubad 
Talabanî ji sala 2006an de nû- 
nerê Hikûmeta Herêma Kurdis- 
tanê li Washingtonê ye. Talabanî 
di hevpeyvîna li gel Rûdawê de 
bahsa hilbijartin, gendelî, pey- 
wendiyên Kurd û Amerîka û 
çend babatên din dike û dibêje 
Amerîka destên xwe nake naw 
karên Kurdan yên hilbijartinê... 
Amerîka çawa li hilbijarti- 
nan Kurdistanê dinêrê. Hi- 
nek alîgirên Lîsteya Goran 
dibêjin ku Amerîka piştgirî 
wan dike? 

Bi baweriya min Amerîka 
niha bi pirsgirêkên serekî yên 
navnetewî ve mijûl 
Rûsya, pirsgirêka Koreya bakur, 
hejariya li Afrîqa û ne aramiya 
nav îranê. Amerîka hêza mezin 
ya cîhanê ye û destê xwe nakê 
nav karûbarê hilbijartinê. 

Ez bi berpirsên Hikûmeta 
Kurdistanê re axifîm. Ew 
dibêjin hebûna opozîsyonê 
ji hikûmetê re tiştekî baş e, 
di vê derbarê de hûn çawa 
difikirin? 

Bê guman wiha ye. Pêwistiya 
hemû civakan bi opozîsyonê 
heye. Binêre çawa opozîsyona di 
van hilbijartinan de çêbûye, 
hemû partiyên siyasî ketin nav 
tevgerê. Eger opozîsyon ava 
nebe, çi pêwistiya lîsteyan bi 
propagandeya hilbijartinê heye? 
Here ser caddeyên Silêmaniyê, 
bi rastî cihê kêfxweşiyê ye, ku 


xelk bi wî awayî pêşwaziya hilbi- 
jartinan dikin. Hinek ji ciwanan 
pirsgirêkan çêdikin, lê jimara 
wan kêm e. Herwiha ev jî nîşana 
wê serbestiyê ye, ku niha tê de 
dijîn. 

Gelo tuyê deng bidî? Mafê 
te yê dengdanê heye? 

Belê dikarim di hilbijartinan 
de deng bidim û ew mafê min e, 
lê belê wek karmend û berpir- 
sekî fermî nikarim piştevaniya 
lîsteyekê yan kesekî diyarkirî 
bikim. 



Biryare YNKpiştî hilbijar- 
tinan kongreya xwe lidar- 
dixe. Gelo te biryar daye 
her wek berpirsekî fermî li 
Amerîka bimîne, yan di 
nav hizbê de kar bikê? 
Niha ez endamekî normal yê 
YNK’ê me. Lê em wê biryarê ji 
roja wê re bihêlin. 


Li gor hinek kesan piştî 
Berhem Salih te ji bo wer- 
girtina postê serokwezîriyê 
amade dikin, raste? 

Ez guh nadim wan gotegotan. 
Ez li Amerîkayê Nûnerê Hikû- 
meta Herêma Kurdistanê me. 
Kesî behsa wergirtina hîç pos- 
tekî ji min re nekiriye û min bi 
xwe jî ev ji kesî nexwestiye. 

Ez dixwazim sedema se- 
rekî ya cudabûna Lîsteya 
Goran ji YNK’ê bizanim. Li 
gor nerînên endamê rêve- 
birina Dezgeha Wişe Mi- 
hemed Tofîq Rehîm, sede- 
ma cudabûna wan ew bû, 
ku hikûmetketiye bin dest- 
hilata malbatan. Hinek 
xelkên din jî Lîsteya Goran 
bi wê yekê gunehbar dikin, 
ku çavê wan tenê li wergir- 
tina desthilatê ye. Hûn di 
derbarê van nerînan de çi 
difikirin? 

Ew ne erkê mine ku li wan 
axaftinan bikolim. Erkê min ew 
e peywendiyên Hikûmeta He- 
rêma Kurdistanê li gel Amerîka 
bihêztir bikim. 

Min bihîstiye tu hevalê 
kurê Noşîrwan Mistefa yî. 
Gelo niha jî navbera we 
xweş e? Gelo te qet hewl 
daye Noşîrwan Mistefa ve- 
gerînê nav YNICê? 

Belê peywendiya min pê re 
heye û qet navbera me nexweş 
nebûye. Herwiha peywendiya 
min li gel bavê wî jî nexweş ne- 


bûye. 

Te hewl nedaya ew vegerin 
nav YNK’ê? 

Her wek min ji te re got, erka 
min bihêzkirina peywendiyên 
Kurdistanê li gel Amerîka û rê- 
veberiya Serok Obama ye. 
Peywendiya te bi Serokwe- 
zîrê Kurdistanê Nêçîrvan 
Barzanî re çawa ye? Dibê- 
jin peywendiya te ya bi wî 
re ji ya hemû nûnerên din 
yên hikûmetê li derve baş- 
tir e? 

Ez kêfxweş im bi wan pey- 
wendiyên xwe yên xurt bi Se- 
rokwezîr Nêçîrvan Barzanî re. 
Ew serkirdeyekî jêhatî ye û 
karên baş ji bo Kurdistanê ki- 
rine. Ez nikarim bêjim hestê wî 
çawa ye, lê pir kêfxweş im, ku 
min kar li gel wî kiriye. 

Li vir zêde bahsa gendeliyê 
tê kirin. Hevalekî min di- 
bêje pirsgirêk ew e ku sîste- 
mekî bankê di asta stan- 
dartên navneteweyî de 
nîne. Her berpirsek dikare 
kaxezekê binivîse û bêje 
hewqas pere bidin filan 
kesî. Pirsgirêk di sîstemê de 
ye? 

Ew rexneyekî di cih deye, lê bi 
nerîna min beşekî zêde ya wan 
rexneyên ku li me tên kirin, se- 
dema wan rêvebirina xirab e. Li 
gel wê jî li Kurdistanê gendelî 
her heye. Ne tenê hikûmet gen- 
del e, di heman demê de ev pirs- 
girêkekî civakî ye jî. Pirsgirêk bi 


wê çareser nabe tu bêje filan 
berpirs û wezîr gendele û bîne 
ser televîzyonê. Pirsgirêk tenê bi 
pêşxistina sîstema rêvebirin, şe- 
fafiyet, danîna protokol û proje- 
yên qayîm, ku gendelkariyê 
zehmet bike, tê çareser kirin. Ji 
ber sîstema rêvebirinê bi wî 
awayî nehatiye bicihkirin, zore 
ku li dijî gendeliyê bê rawestan- 
din. Bi rastî em niha li Kurdis- 
tanê di qonaxekê de ne, ku 
dikarin vî karî bikin. Me kariye 
kontrola ewlekariya Kurdistanê 
bikin û niha gav bi gav em xiz- 
metguzariyên serekî ji bo xelkê 
Kurdistanê bicih dikin. Em ji bo 
pêşxistina aboriya Herêma Kur- 
distanê kar dikin. Di vê dawiyê 
de Serokwezîrê Kurdistanê stra- 
tejiya desthilatdariya rast û di- 
rust eşkere kir. Kesî ji me re 
negotiye divê em vê stratejiyê 
deynin. Em berî salekê bi xwe 
gihan wê baweriyê, ku divê asta 
sîstema rêvebirinê Kurdistanê 
baştir bibê. 


Eger mirov Silêmanî û 
Hewlêr û Dihokê bidê ber- 
hev, mirov hest dike ku Hi- 
kûmeta Herêma Kurdista- 
nê heta astekî Silêmanî 
piştguh xistiye. Di van her- 
dû salên dawî de di mesela 
avadankirinê li Hewlêr û 
Dihokê hewldan zêdetir 
bûne? 

Bawer nakim ku wiha bê. Li 
seranserê Kurdistanê pêşketi- 
nên mezin hene. Here Kelar û 
Koyê bibîne, ev bajar çiqasî bi 
pêş ketine. Bi baweriya min ban- 
dora coxrafîk jî di vê mijare de 
heye. Hewlêr bajarekî deştî ye, 
berfirehkirin û karkirin li wir hê- 
sane. Silêmanî bi çiyan hatiye 
dorpêçkirin, ji bêr wê jî dibe 
mirov hest bike, ku berfirehki- 
rina bajêr nayê kirin. Ji xeynî vê 
jî, Hewlêr paytexta vê herêmê 
ye, lewra tiştekî normal e pêşke- 
tin zêdetir di vî bajarî de bê dîtin. 
Pîraniya şandên hilberînê dest- 
pêkê serdana Hewlêr dikin. 

Rûdaw 


Serkeftina demokrasiya 
Kurd 


(JiRûpela 1) 

Di hilbijartinên serokatiyê de 
Mesûd Barzani 1.109.317 deng, 
yanê ji sedi 70ê dengan girtin û 
ji bo çar salên din wek Serokê 
Herêma Kurdistanê hat hilbijar- 
tin. Ji berendamên din Kemal 
Mirawdilî jî 357.242, yanê ji sedî 
27ê dengan girt û bû duyem. 

Hilbijartinên 

Parlamentoya 

Herêma Kurdistanê 

Li Kurdistanê 2.520.000 hilbi- 
jêr hene. Ji van hilbijêran sedî 
78,5e dengên xwe bikar anîn. Ev 
jî tê wateya ku 1 milyon 978 
hezar kesî deng dane. Rêjeya 
dengdanê di nav pêşmerge, 
polîs, girtî û nexweşan de ku hej- 
mara wan derdora 120 hezar 
bûn û ji 23ê A tîrmehê ve dengên 
xwe dan ji ya beşdarbûna giştî 
bilindtir bû û ji sedî 85 bû. Li gor 
parêzgehan jî rêjeya beşdariya 
hilbijartinan wiha bû: Hewlêr ji 
sedî 79, Silêmanî ji sedî 74,5, li 
Dihokê ji sedî 85 û di van Kur- 
dên Bexdayê jî ji sedî 15. 

Ji bo 111 kursiyên Parlamen- 
toya Herêma Kurdistanê 24 hizb 
û lîste ketin hilbijartinan. Li gor 
encamên ne fermî Lîsta Kurdis- 
tanî, ku ji PDKê û YNKê pêk tê, 
bi 943.530 dengan 63 kursî bi- 
destxist û bi rêjeya ji sedî 56î bû 
lîsteya yekem. Lîsteya Goran jî 
ku beriya hilbijartinn ji aliyê No- 


şîrvan Mistefa û alîgirên wî ve 
hatibû sazkirin bi 346.911 den- 
gan 23 kursî bidestxistin û di hil- 
bijartinên Herêma Kurdistanê 
de bû lîsteya duyem. Lîsta Xiz- 
getguzarî û Çaksazî ku hevben- 
diyek di navbera partiyên Îslamî 
û çep de ye 12 kursî bidestxistin. 
Di hilbijartinê de Hizba Şûî 1 
kursî, Bizotneweyî Îslamî jî 1 
kursî bidestxist. 

Di dewra borî ya Parlamen- 
toya Herêma Kurdistanê de tenê 
Yekgitûya Îslamî, ku yek ji parti- 
yên di nav Lîsta Xizgetguzarî û 
Çaksazî de bu, xwedî 9 kursî bû. 
Di nav vê lîsteyê de Komeleya 
Îslamî, Hizbî Zehmetkêşan û 
Hizbî Sosyalîst jî hebûn. Kursi- 
yên van hizban di dewra borî ya 
Parlamentoya Herêma Kurdis- 
tanê de wiha bû: Komela Îslamî 
xwedî 6 kursî, Hizbî Zehmetkê- 
şan 1 kursî û Hizbî Sosyalîst jî 
xwedî 2 kursî bû. Bi vê yekê hiz- 
bên ku di bin banê Lîsteya Xiz- 
getguzarî û Çaksazî de ketin 
hilbijartina 6 kursîyên xwe ji 
dest dan. 

Hêjayî gotinê ye ku Ji sedî 30 
kursiyan Parlamentoya Herêma 
Kurdistanê ji bo jinan hatine ter- 
xankirin. Wekîdin ji bo kêmne- 
tewên li Herêma Kurdistanê jî 
11 kursî hatine dabînkirin: 5 ji 
bo Turkmenan, 5 ji bo Aşûriyan 
û 1 jî ji bo Ermeniyan e. 


Kurdî li tranê êdî di 
zanîngehan de serbest e 


(JiRûpela 1) 

Piştî şoreşa Îslamî di xala 15ê 
ya destûra îranê de derfet hat 
dayîn ku li kêleka zimanê farisî 
zimanê neteweyên din jî bê 
bikar anin. Lê heta niha bi ev 
xalê destûrê nehatiye bikaranîn. 

Li aliyê din isal xwendina bi 
zimanê kurdî bû yek ji xalên 
propagandaya hilbijartina Ser- 
komariya îranê. Piştî qedexeya 
63 salan xwendina bi zimanê 
zikmaki di propagandaya hilbi- 
jartina serokkomariyê de hat ro- 
jevê. Herdu berendamên re- 
formxwaz Mûsewî û Kerûbî 
bangeşeya piştgiriya mafê nete- 
weyên îranê kirin. Piştre seroko- 
mar Ehmedînejad jî biryar girt 
ku di zanîngehan de bi zimanê 
din jî bê xwendin. 

Divê di seretayî de jî kurdî 
bê xwendin 

Nûnerê bajarê Mehabadê li 
Parlemana îranê Celal Meh- 
mûdzade, ew pêngava rejima 
îranê wek gavekî erênî’ wesi- 
fand: “Li gor destûrê zimanê 
fermî yê dewletê Farsî ye, lê niha 
dikarin li kêleka farisî, netewên 
din jî dikarin zimanê xwe bikar- 
bînin. Ew pêngav destpêkeke baş 
e ji bo nêzîkbûna xelkê û desthi- 
latê, lê tenê zaningeh ne bes in 
ku zimanê kurdî têde bên xwen- 
din. Pêwîst e li qonaxa seretayî jî 
kurdî bê xwendin’’ 

Berdevkê Eniya Yekgirtî ya 
Kurd Dr. Rehîm Ferehmendî, 


xwendina bi zimanê zikmakî 
wek mafê herî destpêkî yê wela- 
tiyan dihesibîne: “30 salan berî 
niha ew maf li destûra îranê ha- 
tiye bicîhkirin. Lê îro kar pê tê 
kirin, ew pêngave jî gaveke baş e 
ji bo cibran û qerebûkirina gelê 
Kurd ku bi pêvajoya dîroka wan 
çend salane zimanê kurdî hatiye 
qedexekirin. Ew mafê ku Kurd 
bangeşe û doza wan dike, di çar- 
çova yasayên Komara îslami de 
hatine pejîrandin, lê mixabin 
heta niha bi kiryar tu gav ji bo 
wê nehatiye avêtin. Ne bes e ku 
tenê çend xwendekar li zanîn- 
gehê ew maf hebin, divê ev maf 
ji bo hemû qonaxên xwendinê 
be.” 

Herçiqas siyasetvanên Kurd 
wê pêngavê bi erênî dihesibînin, 
lê mamsoteyên Kurd serbarê gi- 
rinzanin biryarê, dibêjin ji bo 
cibicikirina wê berbirûyê çend 
pirsgirêkan bibin, bi taybet 
di warê nebûna zimanzanên 
kurdî de. 

Mamostayê Zanîngeha Teh- 
ranê Bayezîd Merdoxî, ji Rû- 
dawê re dibêje ‘ji bo fêrkirin û 
rênîşaniya mamsoteyên Kurd 
divê wezareta xwendinê û za- 
nîngeha Kurdistanê pilan û pro- 
jeyên taybet çêbikin: “Serkeftina 
wê projeyê bi hevkariya Zanîn- 
geha Kurdistanê û xwendinge- 
hên din yên zimanê kurdi 
girêdayî ye.” 


Birêvebirê Tora Roj: 

Li gor çavdêrên me 
hilbijartin bi dirustî 
birêveçûn 


îsa Evdilqehar 
Hewlêr (Rûdaw) - Pîrdawûd 
Husênê 55 salî ku du tax bi meşa 
lingan derbas kiribûn, pêdagi- 
riyê li ser vêya dike ku ew bi 
destê xwe dengê xwe bide û 
diyar dike: “Nahêlim tu kes 
dengê min bide, nahêlim tu kes 
bizanibe ka min dengê xwe da 
kijan lîsteyê. Pêwîstiya min bi bi- 
rêvebirê bingehê tuneye ku ew ji 
min re bêje dengê xwe bide vê 
yan wê lîsteyê.” Pîrdawûd mê- 


rekî kej û bejin dirêj e, di jiyana 
xwe de xwendingeh nedîtiye: 
“Ez lîsteya ku dê dengê xwe bi- 
dimê, ji rengê wê nas dikim.“ 
Hinek ji nexwendeyan di roja 
dengdanê de çarenûsa xwe 
didin destê karmendên Komîs- 
yona Bilind ya Hilbijartinan û 
ew û wijdanê xwe diminin bi 
hevre. Lê belê hinek bi sedema 
naskirina lîsteyan, bixwe dengê 
xwe didin. Pîrdawûd ê ku pir 
westiyabû domkir: “Min du tax 

bi meşê li ser piyên xwe derbas- 
kir ji bo ez bêm deng bidim kesê 
ku xizmeta min kiriye û bê 
guman xizmeta gel ji dike.” 

Li gor yasayên Komîsyona Bi- 
lind ya Hilbijartinan, herkesê 
nexwende dikare bi riya kesekê 
nêziki xwe yan jî bi riya birêve- 
birê bingeha ku dengê xwe lê 
dide, deng ji bo lîsteya ku hildi- 
bijêre, bide. 

Li hinek cihan birêvebirên 
bingehên dengdanê, deng ji 
dêvla wan kesên nexwende ve 
didin. Hilbijêr hingê bi guman e 
ka gelo birêvebir dengê wî daye 
lîsteya ku wî hilbijartibû yan na. 
Berpirsê Tora Rojê ya çavdêriki- 
rina hilbijartinan wiha ji Rûdawê 
re axivî: “Hinek kes nexwende 
ne, lê bi riya kesekê nêzîkê xwe 
lîsteya ku dixwaze hildibijêre.” 

Tora Rojê roja hilbijartinê 
bêhtir ji 2000 endamên xwe wek 
çavdêr li ser bingehên dengdanê 
belav kir. Berpirsê Tora Rojê di 
derbarê asayîşa dengdanê de jî 
wiha dibêje: “Tu binpêkirinek 
pêk nehat, li gor zaniyariyên en- 
damên me ji hilbijartineke bê 
teşqele derbasbû.“ 

Amine Kerîm a 60 salî bi kurê 


xwe yê piçûk re nêzîkê sando- 
qeka dengdanê dibû, da ku 
dengê xwe bide wê listeya ku 
berê destnîşan kiribû. Dema 
dengdanê wiha anî ziman: “Birê- 
vebirê bingehê pir bi rêzdarî li 
ber çavê hemû kesên li wir ji min 
re got ez dê nîşanê li ber wê lîstê 
bidim ya ku tu bi xwe hildibijêrî.” 

Birêvebirê bingeha Erbîlê Ev- 
direhman Ezîz di nîvê germiya 
dengdanê de bo Rûdawê diyar- 
kir: “Li ber çavê çavdêran nîşanê 
datînim pêşiya lîsteya ku nex- 
wende dixwaze, eger wiha 
nekim, wijdanê min rihet nabe.” 

Ebû Zêd Elî 61 salî ye. Navê 
lîstekê û yek ji berendamên Se- 
rokatiya Herêmê li ser kaxizekê 
nivîsandibû, ji bo ku deng bide 
wan; “Ez bi guman im ku ew 
kesê ji bo min nîşanê deyne pê- 
şiya lîsteyan, deyne pêşiya lîs- 
teya ku ez dixwazim.” Ebû Zêd 
nexwende ye, lê belê nîşan û 
sembolên lîsteyan jihev nas dike 
û wêneyên her 5 berendamên 
Serokatiya Herêma Kurdistanê 
jî dinase: “ Wêneyan bi çav û lîste 
jî di riya nîşan û sembolên wan 
ku di televizyonan de tên nîşan- 
dan, nas dikim.“ 


Li Suriyeye mafparezi ji 
qedexe ye 


(JiRûpela 1) 

Ji aliyê din rêxistina “Maf ” ya 
mafê mirovan li Sûriyeyê li hem- 
ber helwesta wezareta karûba- 
rên civaki bi tundî şermezarkir 
û vê yekê wek dijberiya destûra 
Sûriyê nirxand. 

Ji ber wêneyên Barzanî û 
Talabanî hat girtin 
Li aliyê din hat ragehandin ku 
xortekî Kurd bi navê Rodî Meh- 
mûd Şêxo li Qamişlo, ji ber ku li 
gel xwe wêneyê Barzanî û Tala- 
banî gerandiye hatiye girtin. Li 
gor agahiyan demekî berê mal- 
bata Şêxo qezayeke trafîkê der- 
baskiriye. Ciwanê navbirî xwes- 
tiye li dadgeha bajêr doza xuşika 
xwe paş ve bikişîne. Polîsên dad- 
gehê Rodî teftîş kirine û di bê- 
rîka wî de wêneyên biçûk yên 
Celal Talabani û Mesûd Barzanî 
dîtine û ew girtine. Paşê ew ve- 
diguhezin bo şaxa Ewlekariya 
Siyasî ya Parêzgeha Hesekê, ji 
wir ji ew dişînin dozgeriya leş- 
kerî yê Qamişloyê. 

Li gor daxwiyaniya Rêxistina 
Mafên Mirovan li Sûriyê 
(MAF), polîsê Sûriyê berî çend 
rojan li taxa Qenatswês ya ser bi 
Qamişlo û bi nave Semîr îzed- 
dîn Hesê girtine û ew birine cî- 
hekî ne diyar. Sedemê girtina 
navbirî ne diyar e û heta niha ne 
diyar e ku ew li kuderê girtî ye. 
Mafê Kurdan yê seyahatê 
jî nîne 

Li gor daxwiyaniyeke Rêxis- 
tina Mafên Mirovan li Sûriyê 
MAF, polîsên garaja bajarê Qa- 
mişlo ji ber ku bê nasname ye, rê 


nedan keça Kurd Mîdya Subhî 
Ebdulla ku biçe Şamê. 

Li Sûriyê ji 2 sed hezarî zêdetir 
Kurd bê nasname ne û wek 
'mektûm qeyd’ tên hesabindin û 
hîç mafekî wan yê hemwelatiyê 
nîne. 

Mîdya şeva Yekşema 19’e Tîr- 
mehê 2009’an de ku xwestibû bi 
otobosê biçe Şamê, ji alî polîsên 
garajê ve hat astengkirin. 

Mîdya ji ber sedemên tendu- 
ristiyê dixwest biçe Şamê û li wir 
li gel malbata xwe kar bike. Mal- 
bata wê demekî berê ji ber hiş- 
kesaliyê koç kiribû û çûbû li 
Şamê bicîh bûbû. Wek tê zanîn 
piştî ku li navçeya Cizîrê hişksa- 
liyê çêbû bi hezaran malbatên 
Kurd ji Cizîrê bar kirin û ber bi 
Heleb û Şamê ve koçkirin. 

Tê gotin ku rejimê fermaneke 
nû daye polîs û karmendên ga- 
raja Qamişloyê û dixwaze ew rê 
nedin meqdûm qeydan ku biçin 
deverên din. 

Birîna Kurdên Sûriyeyê 

Mektûm qeyd nikarin di otê- 
lan de razên, qedexe ye ku ew 
herin bo derve yan pasportan 
derbixin. Herwiha ji kar û leşke- 
riyê û hemî awayên milkiyetê 
bêpar in û xwendekarê ku ba- 
wernameya qonaxa navendî yan 
lîseyê bistîne bawernameya wî 
nayê dayin. 

Herçend hikûmetê gelek ca- 
ran soza dabe jî heta niha ji bo 
çareserkirina vê pirsgirêkê û ve- 
gerandina nasnameya wan tu 
gav nehatine avêtin. 


Li Tirkiyeyê Êzîdî bûn 
'Zerdeştî' 


(JiRûpela 1) 

Li gorî agahiyên ku di lêkolîne 
de cih girtine, hîn jî li Başûrê 
Kurdistanê, îran, Tirkiye, Erme- 
nîstan, Almanya, Amerîka û Ka- 
nadayê nêzîkî 2 milyon Êzîdî 
dijîn. Di raportê de herwiha tê 
gotin, ku ligel ku ne misogere jî, 
tê texmîn kirin, ku derdora 60 
hezar Kurdên Êzîdî li Federas- 
yona Rûsyayê dijîn. Wekî din jî 
hatiye destnişankirin, ku êdî li 
hemberî avakirina cihên olî û 
îbadetê tu astengî nînin û Êzîdî 
jî bûne xwediyê heman mafan, 
ku ji bo olên din hatine qebûlki- 
rin. 

Li Tirkiyeyê Êzîdî bi awa- 
yekî fermî bûn ‘Zerdeştî' 

Li Rûsyayê beramberê peja- 
randina Ezdatiyê wek oleke 
fermî, li Tirkiyeyê jî Êzdatî niha 
di bin navê 'Zerdeştî' de di nas- 
nameyan de tê nivîsandin. 

Li gor nûçeyeke Ajansa Firatê 
(ANF) roja 24’e Nisana 2009’an 
li bajarê Stenbolê Kurdekî Êzîdî 
bi navê M.K., ji Mudûriyeta Nu- 
fûsê ya Stenbolê daxwaz kir ku 
di nasnameya wî de li dêlva îs- 
lamê, Êzîdî bê nivîsandin. 

Lê belê daxwaza M.I< ji alî ra- 
yedaran ve hat redkirin. Di ber- 
siva mudûriyeta nufûsê de, 
Êzîdîtî wek ol nayê pejîrandin. 
Piştê vê bersivê K.M cardin serî 
li mudûriyetê da û daxwaz kir 
ku ola wî wek “Zerdeştî” bê di- 
yarkirin. Piştî demekî ev dax- 
waza M.K hat pejîrandin. 

Ev biryara Muduriyeta Nu- 
fûsê ya Stenbolê ji bo serlêdan û 
daxwazên din bû emsal. Li ser vê 
yekê malbateke din ya Ezîdî jî ji 
bo zaroka xwe ya ku nû ji dayik 



buye re nasname derxist. Mal- 
batê xwest di cîhê ku baweriya 
zaroka wan diyar bike de ji dêlve 
‘îslarh, Êzîdî bê nivîsandin. Dax- 
waza malbatê di heman demê 
de hat pejîrandin. 

Li Tirkiyeyê heta niha Êzdati 
wek oleke xweser nayê qebûlki- 
rin û di nasnameya Êzdiyan de 
cîhê ku ola wan diyar dike, an 
vala dihat hiştin an ji ‘îslam' 
dihat nivîsandin. 

Dewleta Tirkiyê demeld ye 
derfet dide hemwelatiyan da ku 
ola xwe hilbijêrin. Yek ji olên 
destnîşankirî jî li gor lîsteya dew- 
letê ‘Zerduştî' ye. 

Li Tirkiyê heta niha tenê Xrîs- 
tiyan û Cihûyên ku di Peymana 
Lozanê de wek kêmnetew hati- 
bûn pejirandin, di nasnameyên 
xwe de dikaribûn ola xwe diyar- 
bikin. Êzidî û Alewîtî ne di nas- 
nameyan de, ne jî di burokrasiyê 
de wek ol nedihatin pejîrandin û 
heta niha jî di nasnameya wan 
de “îslam” tê nivîsandin. 

'Li Almanyayê 11.500 endamên 
PKK'ê hene' 


Köln (Rûdaw) - Saziya Pa- 
rastina Destûrê ya Almanyayê 
(Bundesverfassungsschutz) ra- 
porta salane ya li ser rewşa kes, 
sazi û rêxistinên ku li Alman- 
yayê çalak in û weki xeter ji bo 
hebûn û parastina dewlet û de- 
mokrasiyê tên hesibandin, we- 
şand. Raporta isal ya di derbarê 
sala 2008an di 19ê Gulanê de ji 
raya gişti re hat eşkerekirin. Ra- 
porta îsal jî wek salên borî cihekî 
berfireh daye xebatên siyasî yê 
Kurdên Almanyayê. 

Raport di beşên cuda de balê 
dikşînê ser kes û rêxistinên çep 
û rast yên Almanî, tevgerên nî- 
jadperestên Alman û biyanî û 
rêxistinên Islamist. Beşeke rêxis- 
tinên biyanî ji bo Kurd û çepgi- 
rên Tirk hatiye terxankirin. 
Raport di derbarê Kurdan de 
tenê cih daye PKKê û rêxistinên 
girêdayî wê. Di raportê tê gotin 
ku armancên PKKê qebûlkirina 
mafên Kurdan yên çandî û siyasî 
û azadkirina Abdullah Öcalan e. 
Wêkî din tê gotin ku rewşa li 
Kurdistanê bandorê li ser tev- 
gara Kurdên li Almanya jî dike. 
Di raportê de hejmara Kurdên 
Almanyayê di navbera 500 û 600 
hezarî tê destnîşankirin û li Al- 
manya 11.500 endamên PKKê 
hene. PKK ji 22ê Sermaweza 
1993an ve li Almanyayê qedexe 
ye. Di raportê de tê gotin ku wek 


reaksiyon di dijî qedexekirina 
xebatên ROJ TV’yê li Alman- 
yayê, HPG’ê di Tîrmeha 2008an 
de li derdora Çiyayê Agirî sê çi- 
yakeşên Alman revandine û 12 
rojan rehîn girtine. Dîsa ji bo 
protestokirina tecrîta li ser Se- 
rokê PKK’ê Abdullah Öcalan di 
kewçêra 2008an de li gelek baja- 
rên Almanyayê çalakî hatine li- 
darxistin û berpirsyariya pîrani- 
ya wan çalakiyan rêxistina nê- 
zîkî PKK’ê ’Komalên Ciwan’ gir- 
tiye ser xwe. 

Di beşa raportê ya li ser nijad- 
perestiya li Almanyayê tê gotin 
ku hejmara êrişên bi motîfên ni- 
jadperest jî zêdetir bûne. Li gor 
raportê di sala 2008an de 4800 
endamên rêxistinên nijadperest 
hebûne û rêjeya endamên rêxis- 
tinên nijadperest ji sedî deh bêh- 
tir bûne. 

Wêkî din di raporê de tê gotin 
ku gelek rêxistinên Îslamîst li Al- 
manyayê dixebitin. Li gor nêrîna 
gelek rêxistinên Islamîst Al- 
manya welatekî piştgirê Dewle- 
tên Yekbûyî yên Amerîkayê 
(DYA) û Îsraîl e û ji ber vê yekê 
Almanya di bin tehdîta çalaki- 
yên Îslamîstên radîkal de ye. Yek 
ji rêxistinên Îslamîst-netewepe- 
rest ku di bin çavdêriya Saziya 
Parastina Destûrê de ye, rêxis- 
tina Tirk Millî Göruş e. Hejmara 
endamên vê rêxistinê li Alman- 


yayê wek 27.500 tê dayin. Millî 
Görûş li Almanyayê xwediyê 
çendîn alavên ragihandinê wekî 
Millî Gazete ye û bi sedan miz- 
geftên Îslamî di bin banê wê de 
kar dikin. 

Di beşa li ser karên saloxda- 
riya biyanî de jî tê gotin ku gelek 
welat li Almanyayê karê sîxuriyê 
dikin û weki welatên herî çalak 
di vî warî de Rûsya û Çîn tên 
destnîşankirin. Wêkî din tê gotin 
ku welatên Rojhilata Navîn, ba- 
kurê Afrîqayê, rojhilatê Asyayê jî 
li Almanya bi berfirehî karên sî- 
xuriyê dimeşînin. Ji welatên Roj- 
hilta Navîn îran û Suriyê bi xurtî 
karê sîxuriyê dimeşînin. Karê si- 
xûrên van welatan ligel komki- 
rina agahiyên di derbarê kesên 
dijber, cihgirtina di naya sazî û 
rêxistinên dijberên rêjîmên wan 
welatan e. Li gor agahiyên di ra- 
portê de îstixbarata kîranê 
VEVAK û RGID li Almanyayê 
gelek çalalc in. Tê gotin ku na- 
vendekî VEVAK’ê li Berlînê 
heye q pîranî bi komkirina aga- 
hiyên di derbarê ’Mucahedînî 
Xelq’ ve mijûl e. Wekî din li Al- 
manyayê çend navendên ku ras- 
terest bi Tehranê ve girêdayî ne 
hene. Li gor raportê navenda 
herî çalak ji bo belavkirina rama- 
nên Şoreşa Îslamî ‘Navenda îs- 
lamî li Hamburgê’ (IZH) ye. 


DYA hejmara leşkerên xwe zêde dike 


Serwîsa Cîhanê - Ji ber 

şerên li Afxanîstan û Iraqê û 
kêmbûna leşkeran Dewletên 
Yekbûyî yên Amerîkayê (DYA) 
astengiyan dikşinê û dixwazê 
hejmara leşkerên xwe bi 20.000 
zêde bikê. 

Wêzîrê Parastinê Robert Ga- 
tes daxuyand ku ji ber tevgerên 
wan yên leşkerî li Afxa- nîstan û 
Iraqê pêdiviyên wan bi hejma- 
rekî mezin ya leşkerên nû heye 
û ew pîlandikin ku ji bo demekî 
20.000 leşkerên nû wesîfedar 
bikin. Eger ew hejmara leşkerên 
xwe zêde nekin, li gor Gates me- 
tirsiya wê yekê heye, ku DYA ni- 
karibê li gor ku pêwistiyê leşker 
bişînê wan herêman ku lê tevge- 
rên leşkerî dimeşînê. Li gor da- 
xuyaniya Gates, Serokê Amerî- 
kayê Barack Obama jî pişteva- 
niya vê pîlanê dike. 

Gates got ku çiqasî ew ji ber 
pêşketinên li Iraqê leşkeran ji wê 
derê paşvedikşînin jî, lê ji ber ku 
li Axfanîstanê tundûtijî hîn jî 
berdewam e, pêwistiya wan bi 
hejmarekî mezin ya leşkêrên ku 



karibin bişînên wir heye. Gates 
got ku di şerên li wan herdû we- 
latan hejmarêkî mezin leşker ha- 
tine birîndarkirin, anjî ji ber 
sedemên din êdi nikarin bên 
wesîfedarkirin. Wêkî din jî DYA 
dest ji wê pratîka nakok berdayê, 
ku leşkeran piştî bidawîhatiya 
dema wezîfeyê, ji ber kêmbûna 
leşkeran wan di dema didarkirî 
de paşvenekşînê. Gates got ku 


ew pîlandikin hejmara leşkeren 
xwe di van sê salên bê de hildin 
569.000an. Li gor wezîr zêdeki- 
rina hejmara leşkeran gavekî pe- 
wiste, ku arteş karibê bi karên 
xwe rabê û ji aliyê din jî ku bi vê 
yekê bare leşkerên li wan herê- 
man jî siviktir bibê. 

Bi nêrîna Gates di van du 
salên dawî de gelek tişt hatine 
guhertin û wan jî di ber çav re 
derbas kir, ka hertişt li gor pêdi- 
viyê demê ye. Lê Gates bibîranî 
ku zêdekirina hejmara leşkerên 
wan nayê wê wateyê, ku ewê 
hejmara leşkerên xwe li Axfanîs- 
tanê ji hejmarên pîlankirî hîn zê- 
detir bikin. Ji ber berfirehkirina 
şerê li dijî rêxistina Talîban li Af- 
xanistanê Obama ferman dabû, 
ku 21.000 leşkerên din jî bişînên 
wî welatî. Gates herwiha got ku 
ewê ji bo zêdekirina hejmara 
leşkeran ji Wezareta Darayî zê- 
dekirina budceya wezareta pa- 
rastinê nexwazin û ji ber vê yekê 
jî biryara zêdekirina hejmara 
leşkeran li wezareta parastinê 
karekî ne hêsan bûye. 


Mamostayê Zanîngeha Tel Avîv Meir Litvak: 

"tsrail piştgiriya otonomiya Kurdan 
dike" 


Hawar Evdilrezaq 

Hewlêr (Rûdaw) - Mamos- 
teyê Zanîngeha Tel Avîvê Meir 
Litvak li Navenda Dayan a îs- 
raîlê lêkolîner e û di derbarê 
Iraqê de çendîn pirtûk nivîsîne. 
Ew di derbarê pirsgirêka Kurd 
de jî şarezaye. Meir li ser pêwen- 
diyên Îsraîl û Kurdan û pêşveçû- 
nên vê dawiyê li herêmê nêrînên 
xwe bo Rûdawî anî ziman. 

Litvak li ser peywendiyên He- 
rêma Kurdistanê li gel Îsraîl di- 
bêjê ku ew nizanê ka vêgavê 
têkilî di navbera herdû aliyan de 
hene an na? Li gor wî Îsraîl di 
demên borî de piştevaniya doza 
Kurdan kiriye: “Îsraîl di dema 
Mele Mistefa Barzanî de hevka- 
riya Kurdan kiriye. Ez di wê ba- 
weriyê de me ku Îsraîl û Îsraîlî 
dixwazin ew peywendiyên xwe 
nûbikin. Herwiha ez pê bawer 
im ku gelek Îsraîlî jî hevsozên 
Kurdan e, bi taybetî jî di wê 
dema borî de, ku bi destê Hikû- 
meta Iraqê dihatin asîmîlekirin.” 

Di derbarê siyaseta Îsraîl li be- 
ramber pirsa Kurdî Litvak ronî 
dike ku Îsraîl piştgirê armancên 
Kurdan e û ji bo wan otonomi- 
yekî berfireh û belkî zêdetir jî 
dixwazê û wiha berdewam kir: 
“Divê ew yek neyê jibîrkirin, ku 
Îsraîl yek ji wan welatan bû, ku 
berî salên 1975an alîkariya Kur- 
dan dikir. Bi baweriya min pîra- 
niya Îsraîliyan nerîneke wan ya 



erênî li beramber Kurdan û bi- 
zava wan li Iraqê heye.” 

Di debarê wê yekê de ka gelo 
Îsraîl dixwazê ku Iraq yekgirtî 
bimîne, yan parçe bibê, Litvak 
dibêje ku ew bawer nakê ku îs- 
raîl dixwazê Iraq parçe bibe: “Ji 
ber ku wê demê ihtimal heye 
îran li Herêma Kurdistanê bibê 
xwedî bandor û çêbûna herê- 
mekî Erebî ya Sunneyên radîkal 
li naverasta Iraqê jî were rojevê.” 
Li ser nermbûna peywendiyên 
navbera Amerîka û îranê û ban- 
dorê vê guhertinê li ser Kurdan, 
Litvak dibêje ku DYA’yê ji ber 
çendîn sedemên cuda li Iraqê 
herdem li dijî serxwebûna Kur- 
dan bûye û ew bawer nakê, ku 
nermbûna DYA’yê ya beramber 
îranê vê siyasetê biguhere. Li ser 
girtina Abdullah Öcalan û se- 
dema alîkariya Îsraîl û Amerîka 
di vê yekê de Litvak dibeje ku ew 
nizanê ka Îsraîl alîkariya girtina 


Öcalan kiriye yan na: “Divê neyê 
jibîrkirin ku Öcalan bi Suriye û 
çend rêxistinên din yên ku li dijî 
Îsraîl bûn danûstandinan dikir. Ji 
bilî wê çendîn berjewendiyên 
hevbeş û stratejîk yên Îsraîl û 
Tirkiyê hene.” 

Di derbarê nêrîna wi li ser 
pirsa Kurdî li Tirkiyê û îhtimala 
bidestxistina serxwebûnê li wî 
beşê Kurdistanê Litvak ne geş- 
bîne: “Bi baweriya min xebata 
Kurd li Tirkiyê bo bidestanîna 
serxwebûnê wê di demekî nêz 
de bisernekevê, lê xebata Kur- 
dan ji bo azadiya çandî wê ser- 
keftî bê.” Li ser pêşeroja Kurdan 
jî Litvak di wê baweriyê deye, ku 
serxwebûna Kurdan zor e û ew 
pê bawer e, ku Kurd li Iraqê 
bibin xwedî otonomiyekî berfi- 
reh: “Bi baweriya min li Iraqê ew 
otonomî nezîkî serxwebûnê 
dibe, lê bêyî çend sembolên 
serxwebûnê.” 


"Min terorîstekî kuşt" 


Serwîsa Cîhanê - Leşkerên 
Îsraîlî bi îddiayên gîran wek bi- 
karanîna hêza zêde û xerakirina 
bi zanebun arteşa xwe sucdar 
dikin. Rêxistina “Dawiyê li bê- 
dengiyê bînin“ ev îdiayen leşke- 
rên Îsraîlî eşkerekirin. 

Raport 112 rûpelî ji aliyê rê- 
xistina Îsraîlî “Dawiyê li bêden- 
giyê bînin“ roja 15ê Tîrmehê ji 
raya gihstî re hat pêşkeşkirin. Di 
vê raportê de îfadeyên 54 leşke- 
rên Îsraîlî kû heta niha hevpey- 
vîn bi wan re hatiye kirin, cîh 
digrin. Ji ber ku gelek îddiayên 
leşkerên cûda wekî hevin, wiha 
xuya dikê ku Îsraîl gelek caran 
rêbazên şer yên navnetewî bin- 
pêkiriye. Di dawuyaniyên leşke- 
rên hatiye gotin ku tu ferq di 
navbera kesên şervan û yên zivîl 
de nehatiye kirin. Tê gotin ku 
operasyona ku sê heft an dom ki- 
riye, bêyî ku silametiya sivilan li 
çavan bigrê, hetiya meşandin. 
Wekîdin leşker payebilindên ar- 
teşa xwe bi yekê sûcdar dikin ku 
ew mecbûrî kiryarên neqanûnî 
û xerakirinên bêarmanc kirine. 
Di operasyona ku piştî sê heftan 
di 18’ê Rêbendana îsal de bi dawî 
hat, 1400 Filistînî hatibûn kuştin 
û 5000 kes jî birîndar bûbûn. 

Di raportê de leşker bahsa xe- 
rakirina mal û mizgeftan, bêyî 
ku tu fêdeya leşkerî te de hebê, 
dikin. Tê îddiakirin ku ev kiryar 
ji aliyê rêveberiya artêşê ve ha- 
tine erêkirin. Wekî din tê gotin 
ku bombeyên fosfor jî li hêrê- 
mên sivîlan hatine bikaranîn. 
Hinek leşkerên berê wan îddia- 
yan piştrast dikin, ku artêşê în- 
sanan wek mertalên sindî şan- 
dine malên wan, yên kû milîta- 
nên Hamasê têde bicih bûbûn. 
Ev pratika kû wek “prosedûra cî- 
ranan“ hatiye naskirin, li Îsraîlê 
qedexe ye. Hikûmeta Îsraîlê 
Hamas bi wê yekê sûcdar dikir, 



ku bi zanebûn xwe di nav taxên 
sivîlan de vedişêrê. Eger ev îddîa 
rast bin, wê gavê hem Hamas û 
hem jî Îsraîlî mirovên sivîl yên 
Gazzayê wekî mertalên zindî bi- 
karanîne. Leşkerên Îsraîlî bahsa 
rewşekî wiha dikin, ku zor li wan 
hatiye kirin ku bi awayekî ho- 
vane û bêhedef li herkesî biteqî- 
nin. Wêk nimûne leşker îddia 
dikin ku wan gule barandine 
tankên avê, kompûter û televîz- 
yonan. Tiştê herî giring jî ew bû, 
ku kesekî Îsraîlî neyê kuştin. Leş- 
kerekî gotinên fermandarekî 
xwe dubare dike: “Divê porê leş- 
kerekî min neyê tewandin û ez 
herwiha ne amade me ku des- 
tûrê bidim tu leşkerekî xwe ku ji- 
yana xwe ji ber dudiliyê bikê 
xeterê. Eger tu ne ewle bî lê bire- 
şîne!“ Yekî din bahsa şanaziya 
fermandarên xwe bi kuştinê 
dike: “Erê wellah, min terorîstekî 
kuşt.“ 

Parêzvanên mafên mirovan 
gelek caran artêşa Îsraîlî bi wê 
yekê sûcdar kirinbûn, ku di ope- 
rasyonên xwe de hovane tevdi- 
gerê. Wekî din di rêşemiya îsal 
de çavdêriyên leşkerên Akade- 
miya Izchak Rabin derketin û di 
wan de jî tê îddiakirin, ku kuşti- 
nên bê îfade û xerakirinên bê ar- 


manc pêk hatine. Di vê navberê 
de artêşa Îsraîlê di daxuyaniyekê 
de dilgîraniya xwe bi wê yekê anî 
ziman, ku rêxistinekî din ya 
mafê mirovan ji Îsraîl û cihanê re 
raportekî peşkeş kir bi îddiayên 
giştî bê ku rastiya wan lêbikolê. 
Artêşa Îsraîlî ev yekê wek hewl- 
danakî ji bo reşkirina Artêşa îs- 
raîlê û fermandarên wê binavkir. 

Berdevkê Filistîn û Îsraîlê yê 
rêxistina mafê mirovan Medico 
înternational Tsafrir Cohen vê 
guhertina awayê şerkirina artêşa 
Îsraîlê bi siyaseta jihevcûdakirin 
û îzolasyanê ya hikûmeta Îsraîl 
girêdidê. Li gor Cohen ji dema 
ku dora şerîda Gazzayê bi têlan 
hatiye pêçan û îzolekirin, gelê 
wê şerîtê ne wekî cîran û teka- 
kes, lê tenê wekî tehdîta ewleka- 
riyê tê ditîn. 

Ev dîtin ne tenê di nav artêşê 
de, lê di nav civaka Îsraîlê de jî 
belav bûye. Michael Manekin ji 
rêxistina “Dawiyê li bêdengiyê 
bînin“ dibêjê ku awayê ne ehlaqî 
yê şerkirina artêşê îspata wê 
yekê ye, ku sûcê sistemê ye û ne 
yê tekakesê leşker e. Manekin 
wiha dibêjê: “Raport bangekî 
lezgîn e li civaka Îsraîlî û rêvebi- 
riya wê ku awirekî zelal bavêjê 
ser ehmeqiya siyaseta me.“ 

Almanya di şer de ye 


Köln (Rûdaw) - Piştî bûyera 
11 e îlona 2001an li New Yorkê 
û êrişa Dewleten Yekbûyî yên 
Amerîkayê (DYA) ya ser Talîba- 
nan li Afxanîstanê, Almanya di 
têkoşîna li dijî terorê de soza 
piştgiriya bêsînor da DYA’yê. Wê 
demê Almanya bi soza alîkariya 
ji nûh ve avakirina Afxanîstanê, 
kolana bîrên avê û perwerdeya 
hêzên ewlekariyê çû wî welatî. 
Piştî heşt salan leşkerên Alman- 
yayê xwe di nava operasyonên 
leşkerî de dibînin. 

Dema Almanyayê biryar girt 
ku hêzên xwe bişînê Afxanîs- 
tanê, siyasetmedarên Almanî 
hertim digotin ku xebata wan li 
Afxanîstanê ne tevgerekî leşkerî 
ye û ewê tevlî operasyonên leş- 
kerî jî nebin. Rayedaran hertim 
bibîrdixistin, ku çarçova xebata 
wan wê alîkariya hikûmeta nû 
ya Afxanîstanê, peydakirina ara- 
miyê û alîkariya ji nûh ve avaki- 
riya strûktûren demokrasiyê bê. 

Li ser wan daxuyaniyan heşt 
sal derbas bûn û Almanya niha 
bi 3500 leşker li Afxanîstanê ye 
û li hêrêma Kundûzê, ku ji aliyê 
hêza wan ve tê kontrolkirin, di 
nava operasyonên li dijî şerva- 
nên Talîbanan deye. Li hêrêma 
Kunduzê rewş aloz bûye û bi 
beşdarbûna leşkerên Alman jî 



gor daxuyaniyên Wezirê Paras- 
tinê yê Almanyayê Franz Josef 
Jung operasyon wê hefteyekê bi- 
domê û bi berfirehiya 30 km li 
derdora bajarê Kunduzê tê me- 


e bi çendsed leşker û alavên 
gîran wekî panzêran di yek ji 
mezintirîn operasyonên li dijî 
Talîbanan şer dikin. Li gor daxu- 
yaniya Jung rewşa ewlekariyê li 


taybetî jî li herêma ku leşkerên 
Almanyayê lê bicihin, li bakurê 
Afxanîstanê, li derdorê bajarê 
Kundûzê. Wezîr got ku operas- 
yon ji aliyê artêşa Afxanîstanê tê 
rêvebirin û pîraniya leşkeran jî 
Afxanî ne. Armanca operasyonê 
ew e ku hezên Talîban, ku ji aliyê 
Pakîstanê tên kontrol û finanski- 
rin, ji herêmê bên dûrxistin û rê- 
veberiya wan bê rûxandin. 

Di vê navberê de li Almanyayê 
jî guftûgoyekî berfireh li ser beş- 
darbûna leşkerên Almanî di 
operasyonên Afxanîstanê de 
destpêkiriye. Herçiqasî pîraniya 
gelê Alman li dijî beşdarbûna 
hêzên wan di operasyonên leş- 
kerî derdikevin jî, pîraniya siya- 
setmedarên wan paşvekişan- 
dina leşkerên Almanyayê ji Af- 
xanîstanê wekî bêberpirsyari- 
yekî dinirxînîjn û red dikin. 
Wezîrê derve yê Almanyayê 
Frank-Walter Steinmeier di vê 
derbarê de wiha axifî: 'Afxanîs- 
tan tênê wê demê ji dest diçê, 
dema em berdin.“ Serokê Partiya 
Çepan Die Linke Oskar Lafon- 
taine jî beşdarbûna hêzên Al- 
manya di operasyonên leşkerî 
de bi tundî rexne kir û xwest ku 
leşkerên Almanyayê ji Afxanîs- 
tanê paşve bên kişandin. Li gor 
Lafontaine hikûmata Alman bi 
bêberpirsyarî leşkerên wan 
dikin nava şerêkî ku nikarê werê 
qezenckirin û encama vî şerî jî 
wê bilindkirina metirsiya terorê 


operasyonekî berfireh li dijî 
hêzên Talîbanan tê meşandin. Li 

şandin. Hêzên Almanyayê di vê 
operasyona leşkerî de yekemcar 

çend herêman ji ber êrişên 
hêzên serhildêr xerab bûye û bi 

li Almanyayê bê. 




salan ji aliyê Brîtanyayê hat da- 
girkirin, bo cara yekê wezîrekî 

derdixistin û bi vê yekê gelê Gîb- 
raltayê ji xwe dûr xistibû. Pişti 



'Lata Meymûna' koloniya 
dawî ye li Ewrûpayê 


Köln (Rûdaw) - Hem Span- 
ya, hem jî Brîtanya Gîbraltayê 
malê xwe dihesibînin. Gelê Gîb- 
raltayê bixwe jî dixwazê wek ko- 
loniya Brîtanyayê bimîne, lê 
Spanya jî hewldidê Gîbraltayê bi 
xwe ve girê bidê. Gîbralta kolo- 
niya dawî ye li Ewrûpayê û nîv- 


girava li başûrê îberyayê ye. Gîb- 
ralta dikevê bakurê tengava nav- 
bera Afrîqa û Ewrûpayê. Axa 
Gîbralta tenê 6,5 km çargoşe ye 
û hejmara niştecihên vî welatî 
30.000 e. Sînorê Gîbralta li gel 
Spanyayê tenê 1,2 km ye. 

Piştî ku Gîbraltar beriya 300 


Spanî serdana vî welatê biçûk 
kir. Hefta borî Wezirê Derve yê 
Spanyayê Miguel Angel Morati- 
nos ji bo nermkirina têkiliyên 
welatê xwe li gel Gîbraltayê ser- 
dana wî welatî kir. Wezîrê Spanî 
bi hevpîşeyê xwe yê Brîtanî 
David Miliband û Serokê Gîb- 
raltayê Peter Caruana re rûnişt û 
li ser gavên normalkirina cîran- 
tiyê axifîn. Li gor nêrîna roj- 
nama gîbraltî Chronicle ev 
serdan gavekî biçûk' bû, ku wê 
dîplomasiyê ‘gavekî mezin' pêşve 
bibê. Serdana Moratinos weki 
gavekî sembolîk li ser rêya nor- 
malkirina têkiliyên herdû wela- 
tan tê nirxandin. 

Lê serdana Moratinos dilê 
Gibraltiyan germ nekir. Ji pen- 
cere û balkonan rûniştvanên 
“Lata Meymûna” bi hilgirtina ala 
Brîtanya û qîrînên “We are Bri- 
tish" anin bîra wezîrê Spanî, ku 
ew naxwazin vegerin ser Span- 
yayê. 

Di demên bori de Spanyayê 
gelek astengî ji bo çûnûhatina 
navbera Spanya û Gîbraltayê 


nermbûna salên borî êdî balafir- 
geha Gîbraltayê ji bo Spanyayê jî 
hat vekirin, hejmara xetên tele- 
fonan hatin zêdekirin û kontro- 
lên li ser sînor li gor dema berê 
hatin kêmkirin. Vêgavê salane 
derdora heşt milyon tûrist ser- 
dana Gîbraltayê dikin, pîraniya 
wan jî kesên Spanî ne, ku ji bo 
rojekê derbasî Gîbraltayê dibin. 
Di sala 2002’an de ji sedî 99ên 
rûniştvanên Gîbraltayê li dijî gi- 
rêdana herêma xwe bi Spanyayê 
ve derketibûn û Londrayê diyar 
kiribû ku ewê daxwaza gel qebûl 
bikin. 

Ji ber ku li Ewrûpayê tenê li ci- 
hekî meymûn berrî dijîn û ew 
der jî li ser latekî li Gîbralta ye, 
gelek caran ji Gîbraltayê “Lata 
Meymûna" jî tê gotin. Li gor çî- 
rokekî ku li Gîbraltayê tê gotin, 
heta ku meymûn li Gîbralta 
hebin wê di jêrdestê Brîtanya de 
bimînê. 200 meymunên ku li 
lata xwe dijîn jî tu nîşanê nadin, 
ku wê di demekî nezîk de latê bi- 
terkînin. 


Pirtûka 7ereqa 
Şeveqê' li Elmanyayê wekî 
nan û penîr tê firotin 


Köln - Rêzeromana fantastîk ya eşqê ya nivîskara Amerikî 
Stephenie Meyer ya bi navê ‘Zereqa Şeveqê’ li Elmanyayê wekî 
nan û penîr tê firotin. 

Li gorî lîsteya pirtûkan ya Kovara navdar Der Spiegel, ‘Zereqa 
Şeveqê’ li Elmanyayê pir tê firotin. Li gorî agahiyên kovarê rêzê- 
romanên Stephenie Meyer di rêza yek û didoyan de cihê xwe di- 
gire û tevahî Elmanyayê rekora firotinê dişkine. 

Romana fantastîk ya eşqê ‘Zereqa Şeveqê’ di sala 2008’an de 
dema ku çapa wê ingilîzî li Amerikayê derketibû, di rojekê de yek 
mîlyon û sêsed hezar heb jê hatibû firotin. 

Nivîskara Amerikî Stephenie Meyer di sala 1973’an de hatiye 
dinyayê; beşa wêjeyê ya ingilîzî qedandiye û diya sê zarokan e. 

Hêjayî gotinê ye ku romana wê bi heman navî di sala 2008’an de 
ji hêla derhêner Catherine Hardwicke ve wekî fîlim jî hatiye ki- 
şandin. 


- 


zum Ende der Nacht 


CARLStW 


Stephenie Meyer 








Qeyrana aborî 
sînemayê geş kir! 



Köln (Rûdaw) - Li her derê 
bahsa qeyrana aborî tê kirin, lê 
sînema demên herî serkeftî di 
van salan de dijî. Demên ku 
aborî dikevê tengasiyê, sînemayê 
hertim sûd ji vê rewşê girtiye û 
wiha xwiya dikê ku li Alman- 
yayê jî wiha ye. Li Almanyayê 
mêvan diherikin sînemayan û 
fîlmê “Illuminati” yê ku herî 
zêde temaşevanan dikşinê ye. 

Li Almanyayê nîvsala borî ji 
sînemayan re şeş mehên herî 
serkeftî bûn di van pênc salên 
dawî de. Di van şeş mehan de 
62,8 milyon temaşevan derbasî 
salonên sînemayan bûn. Fîlmê 
“Illuminati” ku lîstikvanê navdar 
Tom Hanks rola sereke dilîzê, bi 
4.293.454 mêvanan filmê ku 
herî zêde di nîvsala yekê de hat 
temaşekirin bû. Li gor heman 
dema 2008an 4,4 milyon kes 


bêtir serdana sînemayan kirin. 
Ev zêdebûnekî ji sedî heşt bû û 
dahata vê nîvsalê bi giştî 409,5 
milyon Euro bû. Ji bo nîvsala 
mayî sînemayên Almanî li 
benda nûçeyên hîn xweştir in: 
Tenê di meha tîrmehê de hej- 
mara mêvanên sînemayan ji 
sedî 43,5 bilindtir bû. Sedema 
van hejmarên mezin fîlmên 
“Harry Potter und der Halbb- 
lutprinz” û “Ice Age 3” ne, ku vê 
mehê ketin sînemayê. “Ice Age 
3” tenê di van sê hefteyên borî 
de 6.066.837 mêvan kişandin sî- 
nemayan û bi vê yekê di navbera 
çend hefteyan de fîlmê herî hez- 
kirî yê nîvsala borî li paş xwe 
hişt. Sînemayên Almanyayê li 
bendê ne, ku heta dawiya salê 
130 milyon mêvan derbasî sîne- 
yaman bibin. 


Hejmara mêvanên sînemayê li Almanya (nîvsala yekê) 

1. Illuminati (4.254.350 mêvan) 

2. Twilight - Biss zum Mor gengrauen (2.504.901 mêvan) 

3. Nachts im Museum 2 (2.108.667 mêvan) 

4. Der Vorleser (2.082.318 mêvan) 

5. Der seltsame Fall des Benjamin Button (2.044.259 mêvan) 

6. Slumdog Millionar (1.883.738 mêvan) 

7. Mannersache (1.832.860 mêvan) 

8. Fast & Furious (1.686.766 mêvan) 

9. Der Kaufhaus Cop (1.518.155 mêvan) 

10. Transporter3 (1.351.494 mêvan) 


Li Romanya û 
Bulxai istanê gendelî 
serdest e 


Köln (Rûdaw) - Çiqasî ev du 
sal û nîv di ser endametiya Yekî- 
tiya Ewrûpayê (YE) ya Romanya 
û Bulxarîstanê derbasbû lê ev 
herdû welat hîn jî negihiştine 
standartên YE’yê yên pêşîlêgir- 
tina gendeliyê. 

Li gor berdevkekî Komisyona 
YE’yê, ku raportekî li ser pêşve- 
çûnen li Romanya û Bulxarîstan 
pêşkeş kir, hewlênên siyasî ji bo 
pêşîlêgirtina gendeliyê li herdû 
welatan jî lawaz in. Ji ber vê yekê 
Komisyona YE’yê biryar girt, ku 
herî kêm salekî din jî çavdêriya 
pêşveçunên di warê pêşîlêgir- 
tina gendeliyê li her du welatên 
endam de bikê. 


DANIMARKA PAQIJ 


Romanya û Bulxarîstan di l’ê 
Rêbendana 2007’an de bûn en- 
damê YE’yê. Ji hingê ve sistema 
dadî ya herdû welatan û awayê 
bikaranîna alîkariya diravî ji 
budceya YE’yê di bin çavdêriyê 
de ne. Ji ber ku hikûmeta Bulxa- 
rîstanê bi qasî ku dihat xwestin 
li dijî gendeliya li welatê xwe tê- 
nekoşiya, YE’yê sala borî alîka- 
riya bi nirxê 800 milyon Euro ji 
bo vî welatî rawestandibû. 115 
milyonên wan pereyan di gu- 
lana îsal de hatin dayîn, lê ji bêr 
kêm pêşveçûnên li herdû wela- 
tên navborî Brûksel wê wan 
heta Tîrmeha 2010’an wan di jêr 
çavdêriyê de bihêle. 


ROMANYA GENDEL 

Hunermend Nîzamedîn Ariç: 


"Cîranên me dixwazin bi muzîka xwe şexsiyeta 
me têk bibin" 



Sîrwan H. Berko 
Berlîn (Rûdaw) - Ev sîh sa- 

lên wî ne ku serdana welatê xwe 
nekiriye. Hunermendê Kurd Nî- 
zamedîn Ariç (Feqiyê Teyran) di 
koçberiya xwe ya li Berlînê de 
gavên mezin avêtin û muzîka 
xwe gihand asteke cîhanî. Nîza- 
medîn Ariç ne tenê stranbêj û 
muzîkvan e, ew herwiha lîstik- 
van û derhênerê fîliman e jî. 
Filmê wî “Kilamek ji bo Beko” 
(1992) çend xelatên navnetewî 
stendiye. Ew yekem filmê met- 
rajdirêj e ku bi zimanê kurdî ha- 
tiye naskirin. Nîzamedîn Ariç 
herwiha bi muzîka xwe beşdarî 
projeyên hunerî yên cîhanî 
bûye. Ew di hevpeyvîna bi Rû- 
dawê re doza planeke neteweyî 
ya kurdî ji bo sazkirina hunereke 
kurdî ya bilind dike. 

Kek Nîzamedîn, tu van 
rojan bi çi mijûlî? 

Ez li ser derxistina du CD’yên 
nû dixebitim. Ev CD ji 34 stra- 
nan pêk tên. Gotinên wan ji hel- 
bestên Cegerxwîn pêk tên û 


muzîk jî ya min e. Min ev xebat 
ligel orkêstrayeke mezin çêki- 
riye. Ev du sal û nîv in ku min ew 
temam kirine. Lê ji bo tomarki- 
rin û çêkirina wan di studyoyê 
de û herwiha çapkirina wan 
dem pêwîst e. Herwiha ez niha 
li ser projeyeke bi navê ”Dengê 
Kurdên Rewanê” dixebitim. Ez 
dixwazim 100 helbestên Kurdên 
Sovyeta berê bikim stran. Proje- 
yeke min a din jî bi navê”I<urdish 
Classics / Klasîkên Kurdî” heye. 
Min bi Ehmedê Xanî destpêkir 
û niha helbestên Melayê Cizîrî 
hildibijêrim. 

Ji bo çi tu girîngiyeke ew- 

çend mezin didî klasîkên 

kurdî? 

Li gel cîranên me (Tirk, Ereb, 
Faris, Ermenî, Aşurî, Yunanî, 
Gurcî...) muzîka klasîk heye. Di 
qesrên mîrên wan de muzîka 
klasîk peyda bûye. Lê li cem me 
tiştekî wiha peyda nabe. Mîrên 
Kurdan jî hebûn. Çawa çêdibe 
ku li cem cîranên me muzîka 
klasîk hebe, lê li cem me tune 


be? Min di vî warî de lêkolîn 
kirin û ez giham wê encamê ku 
berê di qesrên mîrên Kurdan de 
ne tenê dengbêj hebûn, lê 
komên muzîkê jî hebûn. Ango 
muzîka klasîk a Kurdan jî hebû. 
Ev tê wê wateyê ku tu dix- 
wazî çend CD’yên ji mu- 
zîka kurdî ya klasîk çêbikî? 
Belê, min hin stran çêkirine. 
Ev di nav Kurdan de stîleke nû 
ye. Ez ji bo vî karî meqamên he- 
rêmî jî bikartînim. 

Guhdarên vê şêweya mu- 
zîkê ne kêm in? 

Rastiyek e, ku milet hunera 
baş naxwaze. Milet hatiye fêrki- 
rin ku tiştên qels bixwaze. Lê ev 
yek li Ewrûpayê ne wiha ye. Ew- 
rûpa miletên xwe fêrî hunera bi- 
lind kiriye. Hunera nizim jî heye, 
lê li kêleka wê, ya bilind jî heye. 
Me heta niha miletê xwe hînî vî 
tiştî nekiriye. Divê em Kurdan 
fêr bikin ku ji bilî muzîka go- 
vendê, ya guhdarkirinê jî heye. 
Gelo derfeta hunermendên 
Kurd heye ku CD’yan çêbi- 
kin û di encam de kes ne- 
kire û guhdar neke? 

Ev kêşeyeke mezin e. Ev kêşe 
li Ewrûpayê jî heye. Li vê derê ku 
dewlet nebe, hunera bilind ni- 
kare bijî. Wek mînak dewleta 
Alman salane ji bo hunerê neh 
heta yanzdeh milyar Euro tar- 
xan dike! 

Çima hunera bilind ew- 
qasî giring e? 

Hunera bilind mirovekî bi aqil 
û mezin diafirîne. Bê hunera bi- 
lind mirov naçe pêş; mirov naçe 
ser heyvê. 

Tu di vî warî de ji bo Hikû- 
meta Herêma Kurdistanê 
çi pêşniyazan dikî? 


Ji bo min serbilindiyeke mezin 
e ku Kurdên li başûrê Kurdis- 
tanê dikarin bi derfetên xwe yên 
sînorkirî azadiya xwe bi dest 
bixin. Pêwîst e desthilatdarên 
me ji jor ve siyasetekê ji bo hu- 
nera bilind çêkin. Ji bo dirustki- 
rina sîstemekê ji bo hunera 
bilind pêwîstî bi biryareke bin- 
gehîn heye. 

Li Kurdistanê muzîka cî- 
ranên me serdest e, ango 
muzîka arabesk... 

Cîranên me vî tiştî dixwazin. 
Ew dixwazin em li arabeskê 
guhdar bikin, da ku em şexsiyeta 
xwe winda bikin. Ew tevliheviyê 
di mejiyê me de çêdikin. Ev yek 
dihêle l<u çanda me ya muzîkê 
winda bibe. Komekî stîlên me 
yên muzîkê hene. Çima em wan 
winda bikin? Erkê wezareta 
rewşenbîrî ye ku plan û berna- 
meyan ji bo parastin û pêşxis- 
tina hunera kurdî dabîn bike. 
Divê em nifşên nû baş perwerde 
bikin. Niha beşekî ji welatê me 
azad e û derfetên me yên baş 
hene û gerek em van derfetan 
bigihînin hev û di nav xwe de 
serê xwe bi vê meselê biêşînin. 
Ev erkeke netewî ye. Bi înşala- 
han tiştekî çênabe. 

Tu nafikirî biçî Kurdistanê 
û nerînên xwe bînî ziman? 
Mixabin hîn çend tişt hene ku 
li Kurdistanê baş rûneniştiye. 
Gelek kes li wê derê di sînoreke 
teng de difikirin. Hewşa herêma 
Kurdistanê pir biçûk e, lê hewşa 
Kurdan mezintir e. Dema ez 
CD’ya xwe ya nû derxînim, ezê 
biçim Kurdistana azad. Çûna 
wir wê asoya min firehtir bike. 
Ez dixwazim dawiya vê salê 
biçim Kurdistanê. 



Fencereya 
MiRif mxzika kurclî 


Fîraz Baran 

Neuss (Rûdaw) - Bi sedan 
hunermendên Kurd ji ber zor- 
destî, işkence û qedexeyên li dijî 
çanda Kurdî, welatên xwe teri- 
kandin û hatin Ewrûpayê. Ev yek 
ne tenê sirgûna kesan e, lê a rew- 
şenbirî û çanda Kurdî ye. Şivan 
Perwer, Nasir Rezazî, Şehrîbana 
Kurdî, Seyîdxan, Adnan Karim, 
Necmedîn Xolamî, Ciwan Ha- 
co, Husen Rêber, Wirya Ahmed, 
Merdan û Memo ji wan tenê 
çend kes in.... 



Hunermend li Ewrûpayê vala 
nesekinîn. Afîrandina hunerî 
berdewamkirin. Dem derbas bû 
û pê re sazî, fîrmeyên plakan û 
saziyên hunerî ava bûn. Ev jî di 
pêşketina huner û muzîka kurdî 
de gavên girîng in. 

Yek ji van fîrmeyan jî Mîr 
Muzîk e. Di sala 2001 de li bajarê 
Almanya Dusseldorfê bi destê 
Aranjor Merdan, Xemgîn Bîrhat 
û Murat hate sazîkirin. 

Mîr Muzîk, di 8 salan de 150 


albûm derxistin. Albûma kîjan 
hunermendî dernexist... Adnan 
Karîm, Aramê Dîkran, Aydin, 
Bangîn, Beser Şahîn, Canê, Co- 
mert, Çar Newa, Çopî, Dîno 
Baz, Diyar, Delîl Dîlanar, Dilgeşr 
Kamkaran, Kawa, Kerem Tahar 
Gerdenzerî, Necmedîn Xolamî, 
Şehîd Serhad, Seyîdxan, Şem- 
dîn, Xalê Ehmed û Zozan... 
Ewqas kar ku li derveyê welat 
hatiye kirin ne tiştekî biçûk e. 

Memo: 150 albûm hate 
weşandin 

Sazî, niha xebatên xwe li ba- 
jarê Almanya Neussê bi navê 
Mir Multimedia didomîne. 
Memo Gul, li Mîr Multimedia 
wek aranjor kar dike. Ew dibêje 
ku, “ji bo tomarkirina stranan 
studyoya me heye. Em li vir al- 
bûman amade dikin. Fîrmeya 
belavkirinê jî ya me ye. Em dika- 
rin albûmen xwe li nêzikî 50 we- 
latan belavbikin. Her wiha li ku 
şahiyên Kurdan hebin, em hu- 
nermendên xwe dişînin wir. Hu- 
nermendên me li Ewrûpayê her 
meh tevlî gelek konser û şahiyan 
dibin. Li derveyê welat karekî 
wiha ez gelek bi rûmet dibînim.” 

Mamosta Wirya Ahmedê ku 
ji bajarê Koyê hatiye, bi salan li 
Ewrûpayê jîya ye. Piştî ku Başûrê 
Kurdistan azad bû, ew vegeriya 
welat. Bi Wirya Ahmed re çend 
sal berê li stûdyoya Medya TV 
de me gotûbêjek kiribû. Mo- 
maste, wiha gotibû: “Li Ewrû- 
payê îro bi dehan şagirtên min 



hene. Hemû jî kesên weke zêr in. 
Weke siya xwe bi hunerê re 
dijîn. Diçine ahengan, tevlî kon- 
seran dibin, derdikevin televîz- 
yonan... Ji ber vê yekê ez dibêjim 
organîzasyon ji bo pêşketina hu- 
nerê gelek girîng in.” 

“Dino, Çopî, Kawa û Ah- 
met Aslan xelatên me ne” 

Em bi rêvebirê berê yê Mîr 
Muzîk Cem Köroglu re diaxifin. 
Körogluyê ku dibêje, “Me ji 120 
hunermandan re albûm derxist” 
wiha berdewam dike: “Ez bawer 
nakim ku li Ewrûpa produksiyo- 
neke muzikê weke me mezin 
hebe. Xebatên me gelek in. Li 
Ewrûpa gelek hunermendên 
Kurd dijîn. Em nikarin xwe bi- 
gihînin hemûyan û herwiha ni- 
karin bersiv bidine wan. Organî- 
zasyona 120 hunermendan, 
amadekariya albûma ji bo he- 
mûyan, ewqas konser û ahengî 
bir rastî gelekî zehmete û kedekî 
taybet dixwazê.” 

Köroglu, dibêje ew dil dikin 
ku dengên nû tevlî hunera Kurdî 
bikin û wan bidine nasandin û 
wiha axaftina xwe didome: “Mîr 
Muzîk, ji gelê kurd re gelek nav 
û dengên nû xelat kir. Dîno, 


Kawa, Çopî û Ahmet Aslan al- 
bûmên xwe yên yekemîn li Mîr 
Muzîkê weşandin. Li hemû Kur- 
distanê îro têne naskirin û hez- 
kirin.” 

Cem Köroglu, guhdarekî fa- 
natîkê Hozan Şemdîn e. Cem 
Köroglu, pirsa me ya, 'Albûmên 
ku pir têne naskirin û stranên ku 
pir têne guhdarkirin kîjan in?” 
wiha bersiv dide. “Gûla Dilê 
Miri, ‘Gûlê Neçe,’ ‘Heliyam,’ 
‘Sewê,’ ‘Meso’ û ‘Oy Yarê’ stranên 
herî populer in. Em li gel albû- 
man, film û dokumentaran jî bi 
formata DVD diweşînin. Fîlmê 
‘Bêrîtan’ û dokumentara ‘Dîroka 
Ji Agir’ berhemên ku pir hatine 
firotan in. Albûmên ku pir ha- 
tine irotan ji, ‘Gûlê Neçe-Diyar‘, 
‘Taya Dila-Kawa’ ‘Çû-Dîno‘, ‘Lê 
Dayê-Dîno,’ ‘Namûs-Dîno‘ û 
‘Evîna Aram’ a ku hunermandan 
bi hev re amade kiriye...” 

Weke ku Köroglu dibêje, her 
wiha, Dilşad Seîd, Beser Şahin û 
Çar Newa jî gelek têne guhdar- 
kirin. Di sala dawî de Awazê 
Çiya pir deng daye û sempatî 
girtiye. Stranên Aydin, yên bi 
stîla dengbêjî gelek tên guhdar- 
kirin. 

Mîr Muzîk, ji bilî van xebatan 
karê arşîvê jî dike. 16 albûmên 
Koma Berxwedan di nav CD û 
pirtûkek de weşand. Fîlmên re- 
jîsor Halîl Dagê ku li çiyayên 
Kurdistanê jiyana xwe jidestda, 
hatine weşandin. Muzîkên fîlmê 
Bêrîtan û her wiha albûma Mî- 
kaîl Aslan a bi nav û deng “Kilite 
Kou” li studyoyên Mîr Muzîk 
hatiye amadekirin. Xebata Mîr 
Muzîk a dawî, muzîkên di doku- 
fîlmê rejîsorê Hollandî Anneg- 
riet Wietsman, yê bi navê, 
“Sozdar” di CD’de berhev kiriye. 



Li Wanê giraveke çandî 

Wan (Rûdaw) - Pirtûkxaneya bi navê Star 2000 Navenda 
Çandê (Star 2000 Kultur Merkezi) ku li ser Kolana Hunerê ya 
bajarê Wanê ye, ji pirtûkên çandî û hunerî heta yên wêjeyî, ji 
pirtûkên fêrbûnê û amadekirinê ji yên zarokan heta yên zima- 
nên biyanî, rêziman û kovaran, bi giştî derdora 5000 pirtûkên 
cûrbecûr, kovar û awayên din yên nivîskî di bin banê xwe de di- 
hewînê. 

Rêvebirê Star 2000 Navenda Çandê Azat Işik da xwiyakirin 
ku ew bi van xizmetên xwe bûne nûnergeha çandî ya bajarê 
Wanê. Star 2000 Navenda Çandê ku bi zêdeyî 5000 roman, pir- 
tûkên çîrokan, lêkolînên zanistî, çavkaniyên nivîskî û rastnivîsên 
zimanên biyanî balê dikşînê, di heman demê de çalakiyên cûr- 
becûr jî lidardixê. Star 2000 Navenda Çandê ku beriya demekê 
gelek helbestvan, nivîskar, senarîst, rojnamevan kiriye mêvan. 
Star 2000 heta niha Mehmed Uzun, Yilmaz Erdogan, Coşkun 
Aral, Haluk Levent, Muhsin Kizilkaya, Yavuz Bingol, Gulay, 
Savaş Ay, Erkan Ogur, Nevzat Çelik, Cevdet Bagca, Servet Ko- 
cakaya û Tolga Sag jî bi gelê Wanê re aniye cem hev. 

“Armanca me nûnergeha çandî ye” 

Rêvebir Azat Işik dibêje armanca lidarxistina çalakiyan ne qe- 
zenckirina pereyan e. Li gor Işik dawetkirina nivîskarên hîn jî 
naskirîtir mumkûn e û ew nivîskarên Kurd tercîh dikin û wiha 
berdewam kir: “Em dixwazin ew kesên nivîskar, hunermend û 
rojnamevan ku em tînin Wanê, tiştekî bidin gelê me ku li vir dijî. 
Dibê ku em bi van çalakiyên xwe pereyan qezenc nekin, lê em 
kesên hunerhêz û dilê gel qezenc dikin.” 

Işik di derbarê firotina pirtûkan de jî agahî da û got ku îsal ji 
hemû salên borî baştir pirtûk hatine firotin. Lê ji ber qeyrana 
aborî ku di van rojên borî de rûdaye êdî ew jî vêyekê bi awayekî 
neyînî hezdikin: “Di vê salê de firotinek baş hat kirin. Ez dikarim 
bêjim ku ji van salên borî me îsal herî baş firotin. Herî zêde pir- 
tûkên bêtir çandî û wêjeyî xwediyê xwe dîtin û hatin firotin. Bê- 
gûman me pirtûkên din jî firotin, lê çawa ev qeyrana aborî li 
herkesî bondora xwe dikê, bi wî awayê neyînî li me pirtûkfiroşan 
jî dikê. Vêgavê bêdengiyek berbiçav heye.” 


Kurdistan: 



Li bin siya dîrokê 


Nasredîn Akyol 

Köln (Rûdaw) -Yek ji ber- 
hemên balkêş li ser Kurdan û 
dîroka wan, ku sala borî bi zi- 
manê Îngîlîzî derket, berhema 
wênekêşa naskirî Susan Mei- 
selas e. 

Wênekêşa Amerîki Meise- 
las bi hevkariya Kurdologê 
naskirî Martin van Bruinessen 
berhemekî berfireh bi navê 
“Kurdistan: In the Shadow of 

History” (Kurdistan: Di bin siya dîrokê de) pêşkeşî xwenêrên 
biyanî û Kurd kir. Susan Meiselas di vê berhema xwe de dîrok 
û çanda Kurdan ji gelek alîyên ve ronî dike. Çapa yekem (388 
rûpel) di sala 1997’an de û ya duyem jî (472 rûpel) sala 2008an 
de derçû. Zimanê pirtûkê înglîzî ye. Berhem, li ser dîroka Kur- 
dan ya 120 salên borî gelek agahiyên balkêş, foto û dokumen- 
tarên neweşandî pêşkeşî xwenêrên xwe dike. 

Meiselas di salên 1990’an de dest bi lêkolînen li ser Kurdan 
kir. Piştî demekî wê hêjmareke mezin wêne û dokumentên dî- 
rokî li ser Kurdan berhev kir. 

Pirtûk ji şeş beşan pêktê. Nivîskar ji rewşa Kurdan ya berî 
“Şêrê Yekem yê Cîhanê” destpêdikê û xwendevanan li ser da- 
beşkirina Rojhilata Navîn, Şoreşa Îslamî li îranê, darbeyên leş- 
kerî li Tirkiyê û erişên Rejîma Baasê di dawiya “Şerê Kendavê 
yê Yekem” de, ku bi hezaran Kurd bûne qurbanî, agahdar dike. 
Meiselas rewşa welatekî bindest û dabeşkirî jî li ber çav girtiye 
û cih daye taybetiyên beşên Kurdistanê. 

Nivîskar bi awayekî kronolojîk xwendevanan di derbarê ser- 
hildanên Kurdan yên di destpêka sedsala 20’an li bakurê Kur- 
distanê, avakirin û rûxandina Komara Kurdistanê ya Mahabadê 
û heta rewşa li başûrê Kurdistanê, ku ji rejîma Baasê rizgar bû, 
agahdar dike. 

Gelek belge û wêneyên dîrokî di derbarê Kurdan de li pir- 
tûkxaneyên zanîngehên rojava û li Amerîkayê hatine parastin. 
Susan Meiselas gelek wêneyên reşûspî, ku ji wan pirtûkxaneyan 
girtine û çend wêneyên xwe jî, ku ji sala 1991 ê û virde kişandiye, 
di nava pirtûkê de bicih kirine. 

Rûdaw 


'Zehmetiyên 
me dîtin, bila 
Kurdên din 



nebînin' 

Helîm Yûsiv 

Wuppertal (Rûdaw) - Li gor 

serjimara 2008an, hejmara niş- 
tecihên Almanyayê 82 milyon û 
46 hezar kes in. Di nav wan de, 
hejmara biyaniyan bi ser 10 mil- 
yonan dikeve. Herçend di serji- 
marên fermî di derbarê hejmara 
Kurdan de agahî tunene, lê dîsa 
jî guman ew e ku, hejmara Kur- 
dên ku li Almanyayê dijîn digi- 
hêje derdora 700 hezar kesî. 
Kurd, li Almanyayê wekî hem- 
welatiyên Tirkiyê, Iraq, îran û 
Sûriyê têne binavkirin. Dezge- 
hên dewletê yên Almanyayê bi 
çavên dewletên ku Kurdistanê 
perçe kirine, li Kurdên welatê 
xwe dinerin û bala xwe nadin 
rewşa wan ya awarte! Wate siya- 
seteke Almanyayê ya taybet li 
hember Kurdan tune ye. Ew jî 
wek hemû biyaniyên din, di nav 
gelemşe û tevliheviya rewşa du 
civak û du kultûr û du zimanan 
de li ber xwe didin ku hem di 
nav civaka welatê ku lê dijîn în- 
tegre bibin û hem jî taybetiya 
xwe biparêzin. Li Almanyayê, 
mînakên serkeftî di warê înteg- 
rasyonê “jiyana bi hevre“ de, yên 
ji bo Kurdan, pir û pir hindikin. 
Tunebûna dewleta Kurdan jî se- 
demeke serekeye ya vê qelsiya 
hêza revenda Kurd e. 

Li bajarê Wuppertalê, ji dest- 
pêka Tîrmehê de projeyeke 
“Diakonie WuppertaL yê înteg- 
rasyonê destpêkiriye. Proje wê 
sal û nîvekê dirêj bike, di bin 
navê “Sprint-Wuppertal.“ 

Ev peyv kirtahiya hevoka 
“Qualifizierung zum/zur Spach- 
und Intergrationsmittler/in“e, 
yanê amadekirina kesan ji bo 
rola xwe di navbera civaka xwe 
û civaka Alman de bilîzin, bi tay- 
betî di warê jihevtêgihiştinê û 
rakirina astengiyên ku di têkili- 
yên civakên biyanî û civaka 


Alman de, derdikevin. 

Rêveberên vî projeyê wiha 
hêvî dikin ku ev proje xwe “nav- 
benkar“ wek “kar“ bi derdorên 
fermî yên têkildar re bidin qe- 
bûlkirin û ji bo vê yekê gelek kar 
û xebat kirine. Beşdarên projeyê 
27 kesên ji ziman û welat û kul- 
tûrên cuda ne. Di nav wan de 6 
Kurd jî hene. Ji wan du jinên 
Kurd ji Rûdawê re axifîn. 

Hêvî Bamerî, 28 salî ye, ji 
Zaxo, ji berî yazde salan de ha- 
tiye Almanyayê. Bi mêrekî Du- 
hokî re zewiciye û keçeke wê ya 
sê salî bi navê Nîvîn heye. Li ser 
beşdarbûna xwe wisa axifî: 

“Ji berê de, min herdem xiz- 
meta heval û dostên xwe kiriye 
û bi kesên ku zimanê Almanî ni- 
zanin re diçûm wergerê. Ar- 
manca min ji beşdarbûna di vî 
projeyeyê de ew e ku ez karibim 
vî karî -werger û navbenkarî- bi 
awayekî profesyonel û fermî 
bikim.“ 

Ji alî din de jî xewna xwe ya 
vegera Kurdistanê wenda neki- 
riye: “Heta niha ez carekê di 
2005 an de bi malbatî çûme ser- 
dana Kurdistanê. Kêyfa min ge- 
lekî bi pêşketinên ku li welatê 
min çêbibûn, dihat. Eger derfet 
çêbibe, ez dixwazim vegerim 
Kurdistanê û li wir karê wergerê 
yan jî karê mamostetiya zimanê 
Almanî bikim.“ 

Herçend xewn û xeyalên Hêvî 
Bamernî ne wek yên hevala wê 
Mîdya Ahmed bin, lê dîsa jî pro- 
jeya “Sprint-WuppertaL ew 
anîne cem hev. Mîdya Ahmed, 
24 salî ye, ji rojavayê Kurdistanê, 
ji bajarê Amûdê/Sûriyê ye. Ji sala 
2002 an ve, tevî malbata xwe li 
Almanyayê dijî. Mîdya li ser 
destpêka hatina xwe wisa axif î: 
“Ez 18 salî hatim Almanyayê. Di 
vî temenî de çûna dibistaneke 
Almanî pir zehmet e. Min sê 


salan xwend û piştre jî min sa- 
lekê ji bo perwerda pîşeyî 
xwend. Ez baş hînî zimên bûm, 
lê min dev ji wê xwendinê 
berda. Zimanê Almanî mifta 
derbasbûna jiyana vêderê ye, 
piştî salekê min ew çareserkir/ 
Mîdya li ser tevlêbûna xwe ya 
vê projeyeyê jî wiha diaxife: “ 
Min dixwest ez wergerê bikim. 
Ji ber ku werger jî beşekî ji vî 
projeyê ye, ez tevlêbûm. Ji bilî ku 
di vê riyê re mirov dikare alîka- 
riya xelkên xwe bike, da ku ew 
zehmetiyên me dîtin, ew jî nebî- 
nin.“ 



Mîdya Ahmed jî di pêkanîna 
xewna xwe ya girêdayî kar de bi 
israr e: “Ez dixwazim vê salûnîvê 
bi awayekî serkeftî biqedînim, 
biserkevim û bigihêjim vê ar- 
manca xwe ku weke wergêr, kar- 
bikim.“ 

Bê guman, Hêvî Bamerî û 
Mîdya Ahmed ne mînakên bi- 
tenê ne, di nav jinên Kurd de, ku 
dixwazin bi awayekî çalak tevlî 
jiyana Almanyayê ya civakî 
bibin, ji bilî wan bi sedên jin û 
mêrên Kurd hene ku li benda 
derfeta ne, da ku karibin rola 
xwe di jiyaneke bihevre, li welatê 
xeribiyê, bilîzin. 


Semra Polat 

Insan di dîrokê de herdem bi 
pirsgirêkên serdestiyê ve mijûl 
bûyê û ji bo jiyaneke baş û xweş 
peşveketiye. Disa jî desthelatdarî 
û dagirkeriya mêran îro jî li ser 
jinan berdewam dikê. Lêbelê jin 
di dîroke de bi serhildana xwe 
rolên girîng lîstine. Herçiqas 
jinan ji bo wekheviyê berxwe- 
dane jî, dîsa jî îro li jêr zilmê ne. 
Ji ber dîroka bê dad jin bi êş û 
eleman biriştînê. 

Ji bo azadi û wekheviyê jin 
carna zarî meran dikin û awayên 
wan bikartînin. Li Tirkiye û li 
Rojhilata Navin mînakên zelal 
hene. Jinên ku kardikin wek 
mêran hişk dibin, dest ji jinan- 
tiyê berdidin û ancax bi fedakari 
û zehmetiyên mezin wekheviyê 
bidest dixin. 

Berpirsê vê karesata têkiliya 
navbera zayendan kî ne? Ji bo 
bersîva vê pirsê divê analîza 
gelek faktoran bê kirin. Herçiqas 
mêr di ve pirsgirêkê de faktoreke 
mezin bin jî, ji bo ve meselê bi 
sedan sedem hene. Di çanda 
Rojhilata Navîn de hînek rêzik 
bê hesab û bê şert tên qebulki- 
rin; Ya yekem ol e. Li ser jinên 
me rêzikên olî tên sepandin. Ya 
duyem faktora çandî ye. Di 
çanda me de rêzik nehatine ni- 
vîsandin. Armanca herdû fakto- 
ran (ol û çand) jî, desthilata 
mêran ya li ser jinan e. Diyar e 
ku ol û çand xizmeta mêran 
dikin. 

Çima mêr ve neheqiyê dikin, 
tê fahmkirin! Lê çima dayîkên 
me, jinên me vê zordestiyê, kor- 
kirinê qebûldikin û destûr didin 
ku li keç û bûkên wan ev heqaret 
bê domandin? Ew yek zordes- 
tiya mêran li ser linga nahêle? 

Em hemû di jiyanê de herî 
kêm carekî bûne şahîd ku, çi 
wext keçekî zilm, korbûn û zîn- 
cîrên lingan, bi gotineke din qe- 
dera dayîkên xwe redkirine, bi 
şantaja giriyê ya dayika xwe ha- 
tine çewisandin. 

Çima dayîkên me bebêxtiya 
xwe dewrê keçên xwe jî dikin? 
Berxwedana keçan li hember 
girî û lomeyên dayîkan bi ser na- 
keve. Ew yek barê kêçan gîrantir 
dike, psikolojiyan wan xeradike. 

Kîjan ji me bawer nake ku 
berxwedana li hember giriyê da- 
yîkan xerab e. Ji dayîkbûne ve li 


Xerabiya 
dawîn ya 
pandorayê: 



keçên me rêzik û berpirsiyarî 
tên barkirin. Ew dibin namûsa 
malbatan û şaxsiyeta wan tê he- 
landin. Herwisa bi vê program- 
kirinê jin dikevin bin bandora 
mêran. 

Herçiqas jin kole bin, rewşa 
mêran jî ji ya wan ne baştir e. 
Eger mêr azad bûna, jinên kole 
layiqî xwe nedîtin! Meseleya gî- 
rantir azadkirina mêran e. Şerê 
li dijî koletiyê ne karê herkesî ye. 
Mûxatabê van pirsan mêr bi 
xwe ne. Ji bo fahmkirina vê pirs- 
girekê divê mirov ji hemû aliyan 
ve bifikre. Lê mirov disa dibîne 
ku ol rolekî mezin dilîze. Di 
hemû deman de rêberên olî mêr 
bûne û ew kes li pey fermanên 
pirtûkên pîroz jî neçûne. Li gora 
xwe pîrtûkan şîrove kirine: “Jin 
namûs ê, namûs jî paqijî ye.“ Mêr 
nabe namûs, lê ji ber ku mêr 
xwedî statûyeke bilind ê, jina 
paqij dibe para mêre qirej! 

Jin bi barekî gîran û bi zeh- 
metkeş xwe dide qebûlkirin. 


Barê dinyayê li ser milên wan e. 
Hinek vê bê dadiye bi olê, hînek 
jî bi çandê îzah dikin. Bi rastî jî 
di pirtûkên pîroz de hun bê dadî 
û zilmê nabînin. Qet oldarekî ni- 
kare bi destên Xwedê îffîra li pir- 
tûka xwe bike. Ji min re bêjin; 
derew di berjewendiya kê de ye? 
Çima ji bo oldaran dinyaya be- 
redayî' ji rastiya axîretê' giringtir 
ê? Kesên ku cihê zilm û nehe- 
qiyê di nav olê de nabînin, vê 
carê çand û tradîsyonê bikartî- 
nin. Di nav herdûyan de jî cihê 
zilm û neheqiyê tûneye. Sedema 
van neheqiyan bes yek tişt e: Jin 
dixwazê ku bi perên xwe bifirê û 
mêr ji vê yekê acis dibe u xwe 
bêkêr dibîne! Mesele ev e! 

Rihê mêran ne azad in. Jiyana 
xwe li ser hukumdariyê honan- 
dine. Mêr nikare têkiliyekî azad 
jî pêkbîne. Ji têkiliyên azad re 
divê ku ew qalikê xwe bişkînin û 
jinan jî wek mirov bibînin. Ew 
qanûnên bê aqil ku hezar sal in 
kes cesareta guhertinê lê nake, 
bûye sedem ku herkes bibêje 
“wisa hatiye, wisa jî diçe.“ 

Qurbanên ve strûktûrê bi pî- 
ranî dayîkên me ne. Me hemû- 
yan gelek caran ji dayîkên xwe 
bihîstiye: “Me wisa dit. Tu jî ne 
cûda yî.“ Yanî bi gotineke din di- 
bêjin: “Divê tu nebêjî mîr taziye. 
Eger herkes mîrê tazî di nav 
cilan de dibîne, tu jî wisa bibîne!“ 

Li Kurdistanê dema ku ola 
Bahdîn (Zerdeşt) hikum dajot, 
mêr û jin wek hev bûn. Karê mêr 
û jinan wek hev dihat xelatkirin. 
Qet li derekê azadiyeke wisa 
nebû. Du jin di dema Sasaniyan 
de bûne hikumdar jî. Li Yûnana 
kevn jî azadiya jinan ne wisa bû. 
Jin li Yûnanistanê ji bo şer nedi- 
hatin perwerdekirin. Ji ber ku 
jinan di nav karê parastina welat 
de cih nadigirt, qedrê wan nedi- 
girtin. Pir caran jin ji malan di- 
hatin qewîrandin û wek kole 
dihatin firotin. 

Li ser ev hemû karesatan jin ji 
zanistiyê jî dûrketin. Li ser ve 
mijarê Semonide Amorgos wisa 
dibeje: “Xerabiya herî mezin 
yezdan Zeus bi jinan kir. Ji ber 
ku wî devê qutîka pandorayê 
vekir, hemû xerabiyan serbest 
berda. Xerabiya dawîn jin bû, ew 
jî berî rûyê cîhanê da.“ 



temenên xwe biçûk dikin 


Rewa Ebdulla 

Hewlêr (Rûdaw) - Li gor 

îstatîstîkên Dadgeha Rewşa Ba- 
jarvanî ya Hewlêrê, di şeş me- 
hên dawî de, zêdetirî 200 keçan 
bi mebesta biçûkkirina temenê 
xwe, serî li dadgehê dane. Di 
derbarê vê mijarê de Dadwer 
Newzad Mihemed Reuf ji Rû- 
dawê re daxuyand ku roj bi roj 
hejmara wan daxwaznameyan 
zêde dibe ku ji bo biçûkkirina 
temen berê xwe didin dadgehê. 

Temenê Niyan Tehsîn ji 35 
salan mezintir e; bi cilên mode, 
li Dadgeha Hewlêrê ewraq û 
formên biçûkkirina temenê xwe 
tejî dikir. Dema daxwaznameyê 
nivîsî jê re gotin, “ger tu ferman- 
ber bî daxwaza te nayê qebûl 
kirin” rengê wê diguhere. Piştî 
ku Niyan fahmkir tu rêyeke din 
nîne, ku ew temenê xwe biçûk 
bike bi dilekî şikestî li gel dayika 
xwe ewder terikand. 

Derheqê wan kesên ku dax- 
waza biçûkkirina temenê xwe 
dikin Dadwer Newzad Mihe- 
med wiha dibêje: ‘Beşê herî zêde 
yên daxwaznameyan ji aliyê 
keçan ve tên pêşkêş kirin. Beşek 
ji wan dixwazin bi rêya biçûkki- 


rina temen şansê wan ê mêrki- 
rinê wenda nekin. Beşekî din jî ji 
xwendinê dûr ketine û dixwazin 
bi biçûkkirina temen xwendin- 
geh wan wergirin. Kesên ku bix- 
wazin temenê xwe biçûk yan 
mezin bikin, divê destpêkê dax- 
waznameyekê pêşkêşî dadgehê 
bikin û wêneyekî bînîn. Em jî 
piştre ji bo destnîşankirina te- 
menê wê/wî wê daxwaznamê 
dişînin lijneya pizîşkî. Lê ger da- 


wakar li nexweşxanê ji dayik 
bûbe, yan fermanber be û te- 
menê wî/wê hatibe cîgîrkirin, 
em daxwazê qebul nakin, ew kes 
nikarin temenê xwe biçûk yan 
mezin bikin.” 

Fermanberên dadgehê dan 
zanîn ku bi dehan keç dema dax- 
waznameyên wan nayên qebul- 
kirin, rondik ji çavê wan tên 
xwar, dixwazin bi her şêwazekî 
be daxwaziya wan neyê redkirin. 


Perêz Umer 29 salî ye û hîn 
mêr nekiriye. Bi baweriya Perêz, 
dema keç hewara xwe dighînin 
biçûkkirina temen ji bo mêrki- 
rinê, sedema wê lênerîna civakê 
ya xelet a di derbarê temenê 
keçan de: ‘Di nav civaka me de 
bo mêran normal e keçeke 15 sal 
ji xwe biçûktir bînin, lê ger keçek 
15 roj ji kurekî mezintir be mal- 
bata wî razî nabe’ 

Sedemê biçûkkirina temen, 
xwe ji bêjeya di mal de ma’ riz- 
garkirin e. 

Li ser şensê mêrkirinê Perêz 
wiha axifî: ‘Ev rewşa han gelek 
caran dibe rizgarkerek bo hinek 
ji wan keçan ku di makyajkirinê 
de pispor in, jiber mêr bi rûyên 
xweşik tên xelitandin’ 

Evîn Îbrahîm pir bi eşkere dia- 
xife: ‘Dema civak û mêr keçê 
wek piledû bizanibin û tenê ji bo 
şikandina hez û zarokçêkirinê 
berê xwe bidin keçê, aferin ji 
wan keçan re ku dikarin bi bi- 
çûkkirina temen mêran bixelitî- 
nin. Ji ber ew civak e ji keçê re 
dibêje eger tu derewan nekî tu 
nikarî jiyaneke xweş ji xwe re 
dabîn bikî.” 


Rêjeya Jinan di Parlamentoya 
YE'yê de mezin dibe 



Brûksel (Rûdaw) - Parlamentoya Yekîtiya Ewrûpayê piştî 
hilbijartinên parlamentoyê yên destpêka Tîrmehê li Brûkselê 
daxuyaniyekî belav kir. Di daxuyaniyê de hat diyarkirin, ku di 
dewra nû ya parlamentoyê de rêjeya jinan ji sedî 35 e û ev rêjeya 
herî mezine di dîroka Parlamentoya YE’yê de. Di dewra borî de 
tenê ji sedî 31,2’ê parlamenteran jin bûn. Almanya bi rêjeya ji 
sedî 37an di ser rêjeya nawendî ya YE’yê deye. Pîraniya parla- 
menterên jin ji Fînlanda (62%) û Swêdê (56%) ne. Ji welatê Mal- 
tayê parlamenterên jin nehatin hilbijartin û wê ji aliyê pênc 
parlamenterên mêr bê temsîlkirin. Parlamentara herî ciwan di 
vê dewra nû de Emilie Turunen ya 25 salî ji Partiya Keskên Da- 
nîmarkî ye. Parlamentoya YE’yê ji 736 kursiyan pêk tê û 27 we- 
latên endamê YE’yê tên temsîlkirin. 













